title: Mario Alfagüell

text: Alfagüell on säveltänyt lukuisia orkesteri-, kamarimusiikki-, kuoro-/muita vokaali-, piano- ja urkuteoksia. Lisäksi hänen tuotantoonsa kuuluu näyttämöteoksia (oopperoita, zarzuela, baletti). Orkesterituotannon joukossa on sinfonioita, konserttoja ja muita sävellyksiä. Alfagüellin musiikkia on esitetty Costa Ricassa, Saksassa, Argentiinassa, Brasiliassa, Kanadassa, Chilessä, Kolumbiassa, Ecuadorissa, El Salvadorissa, Guatemalassa, Italiassa, Meksikossa, Nicaraguassa, Perussa, Puolassa, Espanjassa, Sveitsissä, Togossa, Uruguayssä, Yhdysvalloissa ja Venezuelassa.


title: Mario Alfagüell

text: Alfagüell on kuulunut Costa Rican kansallisen yliopiston henkilökuntaan vuodesta 1975.


title: Reijo Takala

text: Reijo Takala (s. 1931 Petroskoi) on venäläinen venäjän ja suomen kielellä kirjoittanut runoilija.


title: Reijo Takala

text: Takala opiskeli muun muassa Petroskoin musiikkiopistossa. Hän julkaisi ensimmäiset venäjänkieliset runonsa 1951 ja vuonna 1962 ilmestyi hänen venäjänkielinen esikoisteoksensa "Ihmissydän". Suomenkielisen esikoisteoksensa runokokoelman "Uhutsaari" hän julkaisi 1979.


title: Olli Turunen

text: Olli-Pekka Turunen (s. 3. huhtikuuta 1965) on aktiiviuransa päättänyt suomalainen pikajuoksija. Hän edusti koko uransa ajan Viipurin Urheilijoita ja hänen valmentajanaan toimi toimi Reijo Kammonen. Kalevan kisoista Turunen saavutti pronssia 400 metrin juoksussa vuonna 1991. Lisäksi hän oli viestijuoksun SM-kisoissa mukana voittamassa 4 x 100 metrin viestijuoksussa hopeaa vuonna 1991 sekä 4 x 400 metrin viestijuoksusta kultaa vuonna 1987 sekä pronssia vuonna 1988. Sisäratojen SM-kisoista Turunen voitti hopeaa 4 x 300 metrin viestijuoksussa vuonna 1991. Virallisissa kilpailuissa hän ei ole esiintynyt vuoden 1995 jälkeen.


title: Tommi Heinonen

text: Tommi Heinonen (s. 29. toukokuuta 1969) on aktiiviuransa päättänyt suomalainen keski- ja kestävyysmatkojen juoksija. Vuodesta 1993 lähtien hänen seuranaan oli Turun Toverit ja hänen valmentajanaan toimi koko hänen uransa ajan Jukka Viitanen. Kalevan kisoista Heinonen saavutti pronssia 1 500 metrin juoksussa vuonna 1991. Lisäksi hän oli viestijuoksun SM-kisoissa mukana voittamassa hopeaa 4 x 1 500 metrin viestijuoksussa vuonna 1995. Sisäratojen SM-kisoista Heinonen voitti hopeaa 3 000 metrin juoksussa vuonna 1992. Virallisissa kilpailuissa hän ei ole esiintynyt vuoden 1997 jälkeen.


title: Nitta Veikkolainen

text: Nitta Maria Veikkolainen (s. 24. helmikuuta 1973 Imatra) on aktiiviuransa päättänyt suomalainen kiekonheittäjä. Hän edusti koko uransa ajan Imatran Urheilijoita ja hänen valmentajanaan toimi Mauri Auvinen. Kalevan kisoista Veikkolainen saavutti kiekonheitossa kaksi hopeaa vuosina 1990 ja 1991. Virallisissa kilpailuissa hän ei ole esiintynyt vuoden 1997 jälkeen.


title: Marjo Saviranta

text: Marjo Anneli Saviranta (s. 3. lokakuuta 1969 Turku) on aktiiviuransa päättänyt suomalainen kolmiloikkaaja. Hän edusti koko uransa ajan Piikkiön Kehitystä. Hänen valmentajanaan toimivat Juha Oksanen ja Jukka Lahtinen. Kalevan kisoista Saviranta saavutti kolmiloikan pronssia vuonna 1991. Virallisissa kilpailuissa hän ei ole esiintynyt vuoden 1994 jälkeen.


title: Terttu Vikström

text: Terttu Vikström (1932 Leningrad – 1990) oli neuvostoliittolainen suomen kielellä kirjoittanut toimittaja, kääntäjä ja kirjailija.


title: Terttu Vikström

text: Vikström toimi Petroskoissa sijainneessa Karjala-kustantamossa kaunokirjallisuuden toimittajana ja vuosina 1961–1982 hän oli kustantamon suomenkielisen kaunokirjallisuuden toimituksen johtaja.


title: Terttu Vikström

text: Vikström suomensi myös venäjänkielistä kirjallisuutta ja käänsi suomalaisten kirjailijoiden (Marja-Leena Mikkola, Nestori Parkkari, Hella Wuolijoki, Uljas Vikström, Antti Timonen, Taisto Huuskonen) teoksia venäjän kielelle.


title: Paula Luttinen

text: Paula Luttinen (ent. "Lihavainen", s. 4. syyskuuta 1963) on aktiiviuransa päättänyt suomalainen kestävyysjuoksija. Hän edusti lähes koko uransa ajan Oulun NMKY:tä ja vastasi omasta valmennuksestaan itse. Ulkoratojen SM-kisoista Luttinen saavutti kaksi pronssia maratonilta vuosina 1990 ja 1991. Virallisissa kilpailuissa hän ei ole esiintynyt vuoden 1998 jälkeen.


title: Tyhjä taulu (albumi)

text: Tyhjä taulu on suomalaisen popyhtye Suurlähettiläiden seitsemäs studioalbumi. Se julkaistiin 27. helmikuuta 2008 levymerkillä Capitol Records.


title: Tyhjä taulu (albumi)

text: Albumi debytoi Suomen virallisen listan sijalla 21, ja pysyi listalla yhteensä 3 viikkoa.


title: Turun ratapihan kävelysilta

text: Turun ratapihan kävelysilta on Turussa Pohjolan kaupunginosassa sijaitseva vuonna 1963 avattu kävelysilta, joka ylittää Turun päärautatieaseman ratapihan. Sillan eteläpää on päärautatieaseman vieressä Ratapihankadulla ja pohjoispää Köydenpunojankadulla lähellä kulttuurikeskus Logomoa. Silta on pituudeltaan 294 metriä ja leveydeltään kolme metriä.


title: Turun ratapihan kävelysilta

text: Valmistuessaan rautatieasema sijaitsi kaupungin laidalla, mutta asutuksen levitessä oli se jäänyt kaupunkirakenteen keskelle. Ratapiha oli eristetty muulta liikenteeltä, mutta sallittuja kiertoteitä pidettiin liian pitkinä joten ratapihaa käytettiin yleisesti jalankulkijoiden oikotienä. Valtuustoaloite sillan rakentamiseksi tehtiin lokakuussa 1960. Silta avattiin käyttöön 27. marraskuuta 1963.


title: Turun ratapihan kävelysilta

text: Turun kaupunki maksoi sillan rakennuskustannuksista 75 prosenttia ja VR 25 prosenttia. VR vastasi myös rakennustöistä. Sillassa on 11 pilaria ja kuusi 45 metristä siltajännettä. Sillan päässä sijaitsevat portaat ovat yhteensä noin 20-metriset. Silta ylittää ratapihan noin 6 metrin korkeudessa.


title: Turun ratapihan kävelysilta

text: Sillan käytettävyyttä pidetään huonona, koska talvella vesivanerinen siltakannen pinta on liukas ja sillan päädyn portaat ovat jyrkät ja soveltumattomat pyöräillä tai kulkea lastenrattailla. Silta on kuitenkin kävelijöiden suosiossa. Silta oli ennen VR:n omistuksessa ja sen puhtaanapidosta vastasi Turun kaupunki. Kaupungille silta siirtyi vuoden 2012 alussa. Ratapihan yli on suunnitteilla uusia kevyen liikenteen siltoja muun muassa Logomon kohdalta ratapihan ylittävä silta.


title: Turun ratapihan kävelysilta

text: Kävelysilta on osa Valtakunnallisesti merkittävää rakennettua kulttuuriympäristöä, Turun rautatieympäristöä. Kävelysilta oli osa Turun kulttuuripääkaupunkihanketta, kun siihen toteutettiin valo- ja ääniteos talvella 2011.


title: Tervasmäki

text: Tervasmäki on Nakkilan kunnassa sijaitseva kylä. Se sijaitsee noin neljän kilometrin päässä kunnan keskustasta. Tervasmäessä on sijaitsee esimerkiksi kolmen kilometrin pituinen liikuntareitti ja vuonna 1916 valmistunut Tervasmäen koulu. Koulun toiminta loppui vuonna 1959. Vaikka Tervasmäen kylässä on lähinnä asuintaloja, sieltä löytyy myös yritystoimintaa. Kunnan alueella olevista yrityksistä siellä sijaitsevat esimerkiksi Finnmassa Ky sekä Nakkilan autohajottamo.


title: Ukrainan parlamenttivaalit 2014

text: Ukrainan parlamenttivaalit 2014 järjestettiin 26. lokakuuta 2014. Ne olivat ennenaikaiset parlamenttivaalit. Parlamenttivaalit olivat Ukrainan ensimmäiset helmikuussa tapahtuneen presidentti Viktor Janukovytšin syrjäyttämisen jälkeen.


title: Ukrainan parlamenttivaalit 2014

text: Vaaleilla Ukrainan parlamenttiin eli Verh’ovna Radaan oli tarkoitus valita 423 kansanedustajaa, kun täysedustus olisi 450 kansanedustajaa. aleissa puolet edustajista valittiin valtakunnalliseti puolueryhmittymien asettamien äänestyslistojen saaman äänimäärän pohjalta ja puolet (225 edustajaa) vaalipiirikohtaisten äänestystuloksen perusteella. Vaaleissa oli vuoden 2011 vaalilain mukaan käytössä 5 prosentin äänikynnys, joka ryhmittymien tuli ylittää. Vaalipiireistä parlamenttiin oli nousemassa suuri määrä riippumattomia ehdokkaita.


title: Ukrainan parlamenttivaalit 2014

text: Vaalien jälkeisenä aamuna Ukrainan keskusvaalilautakunta kertoi äänestysprosentin olleen 52,42 prosenttia. Oheiset kartat kuvaavat äänestysaktiviteetin jakautumista Ukrainan alueilla ja vaalipiireissä. On huomattava, että 27 alueellista kansanedustajaa jätettiin toistaiseksi valitsematta parlamenttiin. Tähän oli syynä Venäjän jatkama, kansainvälisen yhteisön pääosin laittomana pitämä Krimin miehitys ja separatististen sotatoimien jatkuminen Itä-Ukrainassa.


title: Ukrainan parlamenttivaalit 2014

text: Kun äänistä oli laskettu 100,00 prosenttia, oli valtakunnallisen viiden prosentin äänikynnyksen ylittänyt Ukrainan keskusvaalilautakunnan mukaan kuusi poliittista ryhmittymää. Näiden puolueiden ehdokkaiden ohella 198 yksittäisestä vaalipiiristä nousi parlamenttiin kymmenen kansanedustajaa neljästä pienpuolueesta sekä yhteensä 96 puolueryhmistä riippumattomasti kampanjoinutta kansanedustajaa.


title: Ukrainan parlamenttivaalit 2014

text: On huomattava, että puolet parlamentin kansanedustajista valitaan vaalipiireistä. Siksi valtakunnallinen ääniosuus sellaisenaan riitä kuvaamaan parlamenttiin valituksi tulevien ryhmien kokoa. Ilman parlamenttipaikkaa jääneistä pienryhmistä suurimpia olivat lokakuun 2014 vaaleissa:


title: Ukrainan parlamenttivaalit 2014

text: On huomattava, että monen pienemmän puolueen (kuten UDAR, Volja) aktiiveja osallistui vaalilain 5 prosentin vaalikynnyksen takia jonkin suuremman ryhmittymän ehdokkaina parlamenttivaaleihin. Esimerkiksi useat EuroMaidan-mielenosoituksen aktiivit, jotka kesään 2014 asti toimivat Voljan () yhteydessä, liittyivät 2014 vaaleissa lähinnä Oma apu -puolueen listoille (yksi Kansanrintaman listalla) ja pääsivät kansanedustajiksi tätä kautta. Koska Ukrainan vuoden 2011 vaalilaki kielsi eri puolueryhmien vaaliliittot parlamenttivaaleissa, joutuvat läpimenneet Voljan ehdokkaat pysymään uudessa parlamentissakin vaaleissa edustamansa suuremman puolueryhmän yhteydessä. Jotkin tulosilmoitukset ovat uutisoineen keskusvaalilautakunnan tuloslistalla riippumattomana ehdokkaana näkyvän, Ivano-Frankivskin alueen eräästä vaalipiiristä paikan voittaneen ehdokkaan (liikemies Juri Derevjanko, yllä olevassa taulukossa sitoutumattomana ehdokkaana) olleen yhä Volja-puolueen jäsen ja muodostavan siksi uudessa parlamentissa oman pienpuolueryhmän. Tämän on todettu tarkoittavan aiemman Volja-puolueen hajoamista. Vastaavasti Petro Porošenkon ryhmässä ehdokkaana olleet UDAR-puolueen edustajat joutunevat pysyttelemään parlamentissa uudessa ryhmittymässään.


title: Scottish Professional Football League

text: Scottish Professional Football League (SPFL) muodostaa Skotlannin jalkapallon neljä korkeinta sarjatasoa, Valioliigan, Mestaruussarjan, Ykkösliigan ja Kakkosliigan. SPFL:ssä on yhteensä 42 seuraa, joista ylimmällä sarjatasolla on 12 seuraa ja alemmilla tasoilla kullakin 10 seuraa.


title: Scottish Professional Football League

text: SPFL perustettiin vuonna 2013 Scottish Football Leaguen tilalle, kun korkein sarjataso Valioliiga ja Scottish Football League (SFL) yhdistyivät. SFL muodosti aiemmin maan toiseksi, kolmanneksi ja neljänneksi korkeimmat sarjatasot.


title: Skotlannin Ykkösliiga

text: Skotlannin Ykkösliiga on Skotlannin jalkapallon kolmanneksi korkein sarjataso. Sarja perustettiin 2. divisioonan tilalle vuonna 2013, kun maan neljä korkeinta sarjatasoa yhdistettiin Scottish Professional Football Leagueksi.


title: Skotlannin Ykkösliiga

text: Skotlannin Ykkösliigassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Mestaruussarjaan ja sijoille 2.-4. päätyneet joukkueet etenevät karsimaan Mestaruussarjapaikasta. Sarjan viimeinen joukkue putoaa Kakkosliigaan ja toiseksi viimeinen joukkue karsii sarjapaikastaan.


title: Skotlannin Kakkosliiga

text: Skotlannin Kakkosliiga on Skotlannin jalkapallon neljänneksi korkein sarjataso. Sarja perustettiin 3. divisioonan tilalle vuonna 2013, kun maan neljä korkeinta sarjatasoa yhdistettiin Scottish Professional Football Leagueksi.


title: Skotlannin Kakkosliiga

text: Skotlannin Kakkosliigassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Ykkösliigaan ja sijoille 2.-4. päätyneet joukkueet etenevät karsimaan Ykkösliigapaikasta. Sarjan viimeinen joukkue karsii paikastaan Scottish Professional Football Leaguessa Highland Football Leaguen ja Lowland Football Leaguen parhaiden kanssa.


title: Petja Peltomaa

text: Petja Peltomaa (s. 1971 Ylöjärvi) on suomalainen käsikirjoittaja.


title: Petja Peltomaa

text: Peltomaa on valmistunut Taideteollisen korkeakoulun elokuvataiteen osastolta elokuvataiteen maisteriksi.


title: Petja Peltomaa

text: Elokuussa 2014 Peltomaa nimitettiin Yellow Film & TV -tuotantoyhtiön draamavastaavaksi. Peltomaa on yksi Käsikirjoittajien Killan perustajajäsenistä ja toimi sen puheenjohtajana vuosina 2013 ja 2014. Vuonna 2015 Kilta palkitsi Peltomaan Vuoden käsikirjoittajana.


title: Petja Peltomaa

text: Peltomaa on erikoistunut ryhmäkäsikirjoittamiseen ja toiminut pääkirjoittajana muun muassa televisiosarjoissa "Vastaparit", "Parasta aikaa" ja "Syke". Hän käsikirjoitti Tommi Liskin kanssa sarjan "Kimmo", josta he saivat parhaan käsikirjoituksen Kultaisen Venlan vuonna 2013. Peltomaa on ollut Venla-ehdokkaana parhaasta käsikirjoituksesta myös vuosina 2014, 2015 ja 2016 televisiosarjasta "Syke".


title: Petja Peltomaa

text: Peltomaa asuu Helsingissä. Hänellä on kaksi tytärtä.


title: Carron Company

text: Carron Company oli skotlantilainen rautaruukki, joka perustettiin vuonna 1759 Stirlingshiressä seitsenvuotisen sodan lisättyä raudan tarvetta Britanniassa. Sen perustivat John Roebuck, hänen kolme veljeään, William Cadell ja Samuel Garbett. Heistä Roebuckilla oli tietämystä tekniikasta, Cadellilla lähialueesta ja Garbettilla raha-asioista.


title: Carron Company

text: Carron Company oli Skotlannin ensimmäinen suurimittainen rautaruukki. Se poikkesi aiemmista rautaruukeista käyttämällä raudan tuotannossa paikallisia raaka-aineita ja koksia. Osaavaa työvoimaa yhtiön palvelukseen tuotiin aluksi suurimmaksi osaksi Englannista. Alkuun yhtiö valmisti pääasiassa tykkejä, ja vuoteen 1800 mennessä se olikin Euroopan suurin aseiden valmistaja.


title: Carron Company

text: Ensimmäisen kymmenen toimintavuotensa aikana yhtiön omistajat käyttivät yli 150 000 puntaa työvälineisiin. Rahaongelmien vuoksi se muutettiin vuonna 1773 osakeyhtiöksi.


title: Carron Company

text: Carron Companyn perustaminen aloitti Skotlannin teollistumisen.


title: Maeshowe

text: Maeshowe tai Maes Howe on neoliittinen hautakumpu Skotlannissa. Se rakennettiin noin 2800 eaa. Kummun halkaisija on 38 metriä. Sitä ympäröi 2 m syvä, 14 m leveä oja, josta poistettu maa-aines on luultavasti käytetty kummun rakentamiseen. Se valittiin Unescon maailmanperintökohteeksi vuonna 1999


title: Live Johnny Winter And

text: Live Johnny Winter and on Johnny Winterin livealbumi vuodelta 1971.


title: Live Johnny Winter And

text:
A-puoli
B-puoli


title: Miska Siikonen

text: Miska Aleksanteri Siikonen (s. 12. toukokuuta 1996 Tampere) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan vasen laitahyökkääjä, mutta Siikonen osaa pelata myös keskushyökkääjänä.


title: Miska Siikonen

text: Siikonen syntyi Tampereella, mutta hän aloitti jääkiekon kuitenkin nykyisestä Kouvolasta kotoisin olevassa Valkealan Kiekossa. Siikonen pelasi juniorina sittemmin KooKoossa, jonka C-nuorten varakapteenina hän toimi kaudella 2011–2012, jolloin Siikonen oli SM-karsinnoissa KooKoon paras pistemies ja syöttäjä tehoilla 8+14=22. Kaudeksi 2012–2013 hän siirtyi Pelicansin B-nuoriin.


title: Miska Siikonen

text: Kaudeksi 2014–2015 Siikonen nousi juniorisopimuksella Pelicansin SM-liigarinkiin. Hän teki liigadebyyttinsä 20. syyskuuta 2014 vieraissa Tapparaa vastaan. Siikonen sai ottelussa jääaikaa 7.39 minuuttia. Hän nousi samalla kaudella myös Pelicansin A-nuorten varakapteeniksi.


title: Miska Siikonen

text: Kaudella 2015–2016 Siikonen avasi pistetilinsä SM-liigassa. Hän teki liigauransa avausmaalin 18. marraskuuta 2015 KooKoota vastaan. Janne Laukkanen valitsi Siikosen ottelun Alumnien tähtien kolmostähdeksi. Hän pelasi kauden aikana SM-liigassa kaikkiaan 22 runkosarja- ja kahdeksan playoff-ottelua tehopistein 1+1=2. Siikonen pelasi kauden aikana myös Mestis-joukkue Heinolan Peliittojen vahvuudessa 18 runkosarjaottelua tehopistein 6+10=16. Kaudella 2016–2017 hän teki läpimurtonsa SM-liigassa. Siikonen kantoi alkukaudella myös Pelicansin kultakypärää ja teki lopulta 30 runkosarjaottelussa tehot 6+10=16. Hän joutui joulukuussa 2016 kuitenkin noin kolmeksi kuukaudeksi sivuun, mikä lyhensi Siikosen runkosarjaa lähes puolella. Hän palasi kaukaloihin runkosarjan lopulla maaliskuussa 2017. Marraskuussa 2016 Siikonen teki Pelicansin kanssa kaksivuotisen jatkosopimuksen.


title: Miska Siikonen

text: Kaudella 2017–2018 Siikonen teki SM-liigan yhden kauden piste-ennätyksensä tehoilla 12+10=22. Hän jakoi Pelicansin sisäisen maalipörssin toisen sijan Mikko Kousan ja Jesse Mankisen kanssa edellään vain Iikka Kangasniemi. Siikonen teki liigauransa ensimmäisen kypärätempun 22. syyskuuta 2017 Saimaan Palloa vastaan. Hänen ensimmäinen ja kolmas maalinsa syntyivät ylivoimalla. Pelicans voitti ottelun 7–2. Jani Keinänen valitsi Siikosen ottelun Alumnien tähtien ykköstähdeksi.


title: Miska Siikonen

text: Siikonen pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Yhteensä Siikonen on pelannut 17 nuorten ja viisi poikien maaottelua.


title: Miska Siikonen

text: Siikonen valmistui ylioppilaaksi Lahden lyseon lukiosta keväällä 2016.


title: Eetu Sopanen

text: Eetu Ilmari Sopanen (s. 24. huhtikuuta 1996 Kouvola) on suomalainen pelaajauransa lopettanut jääkiekkopuolustaja. Hän pelasi urallaan SM-liigassa yhteensä 35 runkosarjaottelua tehden viisi syöttöpistettä ja keräten 16 jäähyminuuttia. Sopasen saavutuksiin kuuluu mm. alle 20-vuotiaiden maailmanmestaruus vuodelta 2016. Hän kärsi kuitenkin lukuisista loukkaantumisista ja ne päättivät Sopasen uran vain 20-vuotiaana marraskuussa 2016. Hän teki lopullisen päätöksen uransa lopettamisesta tammikuussa 2018.


title: Eetu Sopanen

text: Isokokoinen Sopanen oli pelityyliltään puolustava puolustaja, joka viihtyi sekä fyysisessä että kiekollisessa pelissä. Hän laukoi oikealta.


title: Eetu Sopanen

text: Kouvolassa syntynyt Sopanen on Pelicansin kasvatti. Hän toimi kaudella 2010–2011 joukkueen C-nuorten varakapteenina. Kauden 2011–2012 päätteeksi Sopanen voitti C-nuorten I-divisioonan pronssia. Tammikuussa 2013 hän sai niskan retkahdusvamman World U-17 Hockey Challengessa ja Sopanen oli sivussa aina lokakuuhun saakka. Hänen A-juniorikautensa 2013–2014 meni kuitenkin pilalle uusien loukkaantumisten takia ja Sopanen pelasi runkosarjassa vain 15 ottelua.


title: Eetu Sopanen

text: Kaudeksi 2014–2015 Sopanen nousi juniorisopimuksella Pelicansin SM-liigarinkiin. Hän teki liigadebyyttinsä 20. syyskuuta 2014 vieraissa Tapparaa vastaan. Sopanen sai ottelussa jääaikaa 4.43 minuuttia. Hän pelasi kauden aikana myös 11 ottelua lainalla Mestis-joukkue Heinolan Peliitoissa. Kauden 2015–2016 Sopanen pelasi siellä lähes kokonaan. Hän pelasi kauden aikana kaksi SM-liigaottelua. Sopasen kautta lyhensi parilla kuukaudella alle 20-vuotiaiden MM-kilpailuissa tullut polvivamma.


title: Eetu Sopanen

text: Sopanen siirtyi kaudeksi 2016–2017 kaksivuotisella sopimuksella Kalevan Palloon. Hän jakoi Mestarien liigassa joukkueen sisäisen tehotilaston voiton Joni Nikon kanssa lukemalla +3. Sopasen kausi päättyi kuitenkin loukkaantumiseen jo marraskuussa 2016, kun hän menetti tasapainonsa ja löi päänsä joukkuetoverinsa Eetu Luostarisen jalkoihin. Tämä päätti myös koko Sopasen pelaajauran. Hän yritti 14 kuukauden ajan kuntouttaa itseään, mutta lopulta Sopanen teki päätöksen lopettamisestaan tammikuussa 2018.


title: Eetu Sopanen

text: Sopanen pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Sopasen turnaus päättyi kuitenkin kolmanteen otteluun Slovakiaa vastaan polvivamman vuoksi.


title: Eetu Sopanen

text: Sopanen pelasi myös alle 18-vuotiaiden MM-kilpailuissa vuonna 2014, mutta hänen turnauksensa päättyi jo avausottelussa aivotärähdykseen, kun Tanskan Kristian Jensen taklasi häntä päähän. Jensenille tuomittiin tilanteesta 5+20 minuutin rangaistus päähän/niskaan kohdistuneesta taklauksesta. Hänelle langetettiin kahden ottelun pelikielto, jonka perusteluna oli se, ettei Jensen edes yrittänyt pelata kiekkoa kyseisessä tilanteessa.


title: Eetu Sopanen

text: Sopanen oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012. Hän pelasi myös World U-17 Hockey Challengessa vuonna 2013. Yhteensä Sopanen on pelannut 14 nuorten ja 29 poikien maaottelua.


title: Eetu Sopanen

text: Sopasen isoveljet Vili ja Iiro ovat myös pääsarjatason jääkiekkoilijoita. Veljesten isä Jarmo pelasi alemmilla sarjatasoilla ja hän on valmentanut Eetua Pelicansin junioreissa.


title: Eetu Sopanen

text: Eetu Sopanen valmistui ylioppilaaksi Lahden lyseon lukiosta syksyllä 2015.


title: Eddie Mora Bermúdez

text: Eddie Mora Bermúdez (s. 23. helmikuuta 1965 San José) on costaricalainen säveltäjä, viulisti ja kapellimestari. Hänen tuotantonsa koostuu enimmäkseen orkesteri- ja kamarimusiikkiteoksista, joita on esitetty Costa Rican lisäksi Kanadassa, Meksikossa, Alankomaissa, Venäjällä ja Yhdysvalloissa.


title: Eddie Mora Bermúdez

text: Mora Bermúdez opiskeli sävellystä William Porrasin johdolla Costa Rican kansallisessa yliopistossa vuosina 1980–81. Myöhemmin hän täydensi siellä opintojaan myös Benjamín Gutiérrezin ja Luis Diego Herran johdolla. Viulunsoiton opintonsa Mora Bermúdez suoritti Moskovan Tšaikovski-valtionkonservatoriossa vuosina 1983–92 opettajinaan Maja Glizarova ja Olga Voitova; lisäksi hän sai yksityistä sävellysopetusta venäläiseltä Juri Vorontsovilta.


title: Eddie Mora Bermúdez

text: Mora Bermúdez on viulistina esittänyt ensisijaisesti omaa musiikkiaan, mutta hänen ohjelmistoonsa kuuluu myös muiden säveltämää costaricalaista musiikkia. Vuonna 1994 hän aloitti esiintymisen viulu–piano-duossa Mora/Duarte. Vuonna 1995 hän oli mukana perustamassa Camerata Latinoamericana -jousiorkesteria. Vuonna 2003 hänestä tuli Heredian sinfoniaorkesterin taiteellinen johtaja. Costa Rican yliopiston (San Pedro, Montes de Oca) professorina Mora Bermúdez on opettanut vuodesta 1992 kamarimusiikkia, sävellystä ja viulunsoittoa. Vuodesta 2001 lähtien hän on ollut siellä mukana järjestämässä vuosittaista nykymusiikkiseminaaria.


title: Eddie Mora Bermúdez

text: Mora Bermúdezille on myönnetty seuraavat palkinnot:


title: Firth of Forth

text: Firth of Forth eli Forthinvuono () on Pohjanmeren lahti ja Forth-joen estuaari Skotlannin itärannikolla.


title: Firth of Forth

text: Sen yli rakennettiin 1880-luvulla kuuluisa Forth Bridge, jonka jänneväli oli vuosien ajan maailman pisin. Forthin–Clyden kanava yhdistää Forthinvuonon Clyde-joen suuhun.


title: Firth of Forth

text: Forthinvuonon etelärannalla sijaitsee Skotlannin pääkaupunki Edinburgh. Vuono oli sekä ensimmäisen että toisen maailmansodan aikana brittiläisen laivaston tukikohtana.


title: Firth of Forth

text: Lahdella elää monipuolinen eläimistö, josta näyttävimpiä ovat hylkeet ja pyöriäiset. Ajoittain sinne ui myös valaita, kuten miekkavalaita ja lahtivalaita. Muutamia kertoja siellä on tavattu jopa ryhävalas.


title: Firth of Forth

text: Estuaarissa talvehtii lukuisia kahlaajia ja vesilintuja. Osa saarista ja vuorovesimatalikoista on rauhoitettu lintujensuojelualueiksi.


title: Aviapoliksen suuralue

text: Aviapoliksen suuralue on yksi Vantaan seitsemästä suuralueesta. Vuodesta 2007 lähtien olemassa ollut suuralue sijaitsee kaupungin keskiosissa. Suuralueen eteläpuolella on Helsinki, lounaispuolella Myyrmäen suuralue, luoteispuolella Kivistön suuralue, pohjoispuolella Tuusula, ja itäpuolella Tikkurilan sekä Koivukylän suuralueet.


title: Aviapoliksen suuralue

text: Vuoden 2015 alussa Aviapoliksen suuralueella asui 18 849 henkeä. Vuoden 2013 lopussa alueella oli kolmannes (35 731 kappaletta) Vantaan kaikista työpaikoista. Työpaikoista joka kolmas liittyi logistiikka-alaan (kuljetus ja varastointi) ja yli neljännes kaupan alaan. Kauppakeskittymistä merkittävimmät ovat Pakkalan Vantaanportin Jumbon kauppakeskus viereisine Flamingon viihdekeskuksineen (yli 10 milj. asiakasta vuosittain) sekä Tammiston suurmyymälöiden ja erikoisliikkeiden keskittymä Tammiston kauppatien varrella. Aviapoliksen suuralueella oli 3,5 kertaa enemmän työpaikkoja kuin siellä asui työikäistä väestöä.


title: Aviapoliksen suuralue

text: Suuralueen liikenneyhteyksistä merkittävimmät ovat vuonna 1952 toimintansa aloittanut Helsinki-Vantaan lentoasema, Kehä III, suuralueen itärajana toimiva Tuusulanväylä ja vuonna 2015 avattu Kehärata. Kehäradan rautatieasemista suuralueella sijaitsevat Aviapolis ja Lentoasema.


title: Aviapoliksen suuralue

text: Suuralueen keskiaikaisperäisiä kyliä ovat Voutila (Brutuby), Ylästö (Övitsböle) ja Tolkinkylä (Tolkby), jotka olivat olemassa viimeistään 1400-luvulla. Uudempaa, 1900-luvun rakennusperintöä edustavat esimerkiksi arkkitehti Alvar Aallon suunnittelema Aero Oy:n korjaamohenkilöstön asuinalue Aerola (1953–1955), Auramo Oy:n (1964) ja Wihuri-konsernin (1950- ja 1960-luvut) punatiiliset toimistorakennukset. Suuralueen lounaisosassa sijaitsee vuodelta 1962 oleva Pääkaupunkiseudun varavesiallas Silvolan tekojärvi.


title: Aviapoliksen suuralue

text: Suuralue on pinta-alaltaan 38,0 neliökilometriä. Siihen kuuluu seuraavat kuusi kaupunginosaa: Ylästö, Viinikkala, Tammisto, Pakkala, Veromies ja Lentokenttä:


title: Firth of Clyde

text: Firth of Clyde on Clyde-joen estuaari Irlanninmeressä Skotlannin länsirannikolla. Se on monihaarainen ja siinä on saaria, niemiä ja lahtia, joita Skotlannissa kutsutaan nimellä "loch".


title: Firth of Clyde

text: Estuaarissa elää hylkeitä ja pyöriäisiä, ja siellä tavataan säännöllisesti lahtivalaita ja joskus myös miekkavalaita, muutaman kerran jopa ryhävalas. Alue on kuuluisa jättiläishaista, joita kalastettiin siellä vuoteen 1995 asti.


title: Firth of Clyde

text: Estuaarissa on suojaisaa mutta silti melko syvää vettä, joten se on pitkään ollut huviveneilijöiden suosimaa aluetta. Siellä on kymmenen suurta venesatamaa ja niissä yhteensä tuhansia veneitä.


title: Espanjansinililja

text:
Espanjansinililja ("Scilla hispanica") on sinililjojen sukuun kuuluva laji. Sitä tavataan luonnonvaraisena Välimeren alueella ja Portugalissa myös Atlantin rannikolla. Kasvi on 15–30 senttimetriä korkea. Se muistuttaa englanninsinililjaa, mutta eroaa siitä kukkien muodon perusteella. Lehtiä on tavallisesti viisi. Kukkavana on vankka ja kukinnossa on 10–12 kukkaa, jotka ovat yleensä sinisiä ja joskus valkoisia tai ruusunpunaisia. Espanjansinililja kukkii toukokuulta kesäkuulle.
Kasvi menestyy aurinkoisella tai puolivarjoisella kasvupaikalla, missä maa läpäisee hyvin vettä. Syksyllä puiden lehdet on hyvä jättää kasvien päälle talvensuojaksi.
Kasvia lisätään jakamalla vanhempia yksilöitä syksyllä tai istuttamalla sipuleita syys- tai lokakuulla. Istutussyvyys on 12 cm ja istutusväli on 7–8 cm.


title: Scone

text:
Scone [ˈskuːn] (, ) on kylä Skotlannissa, Perth ja Kinrossin hallintoalueella. Se sijaitsee Tay-joen varrella Perthin pohjoispuolella.
Scone oli Skotlannin pääkaupunki piktien aikana, ja Skotlannin kuninkaat kruunattiin siellä satojen vuosien ajan. Uskotaan että skottikuningas Kenneth I MacAlpin toi skottien kruunajaiskiven Sconeen 800-luvulla. John Balliol oli viimeinen sillä kruunattu Skotlannin kuningas. Edvard I valloitti Skotlannin 1296 ja vei kiven Lontooseen. Hän rakennutti Westminster Abbeyhin kruunajaistuolin, jonka istuimeen kivi upotettiin. Nationalistit varastivat kiven 1950 ja palauttivat sen Skotlantiin. Se löytyi ja palautettiin 4 kuukautta myöhemmin, mutta vuonna 1996 Britannian hallitus palautti kiven Skotlantiin. Kivi on nykyisin Edinburghissa.


title: Scone

text: Kaarle II kruunattiin skottien kuninkaaksi Sconessa 1. tammikuuta 1651. Tämä oli viimeinen Sconessa nähty kruunajaistilaisuus.


title: Scone

text: Kylässä oli myös augustiinilaisluostari 1120-luvulta alkaen. Luostarin paikalle rakennettiin palatsimainen kartano 1800-luvun alussa, ja kylä siirrettiin kartanon puiston tieltä uuteen paikkaan.


title: Scone

text: Vuonna 2001 kylässä oli 4430 asukasta.


title: Persiansinililja

text:
Persiansinililja ("Scilla mischtschenkoana") on sinililjojen sukuun kuuluva laji.Sitä tavataan luonnonvaraisena Iranissa ja Kaukasuksen alueella. Kasvi on 10 cm korkea. Yhdestä sipulista kasvaa 3-5 lehteä, jotka kehittyvät samaan aikaan kuin kukat. Kukinnossa on 2-6 kukkaa, jotka ovat väriltään haaleansinisiä ja muodoltaan tähtimäisiä. Persiansinililja kukkii maaliskuulta huhtikuulle. Kasvi menestyy aurinkoisella tai puolivarjoisella kasvupaikalla, missä maa läpäisee hyvin vettä. Kasvia lisätään jakamalla vanhempia yksilöitä tai istuttamalla sipuleita syys- tai lokakuussa. Sekä istutussyvyys että istutusväli ovat 12 cm.
Persiansinililjaa on tapana istuttaa kivikko- ja perennaryhmiin.


title: FS Lieutenant de vaisseau Le Hénaff (F789)

text: Lieutenant de vaisseau Le Hénaff (runkonumero F789) on Ranskan laivaston 1994 palvelukseen otettu D’Estienne d’Orves -luokan korvetti ().


text: Alus tilattiin Lorientin laivastontelakalta. Sen köli laskettiin 21. maaliskuuta 1977 ja alus laskettiin vesille 16. syyskuuta 1978. Alus otettiin palvelukseen 13. helmikuuta 1980.


text: Alus on vuonna 2014 edelleen aktiivipalveluksessa.


title: Grampianvuoret

text: Grampianvuoret (, ) on vuoristo Skotlannissa. Grampianvuoristolla viitataan yleensä Ylämaiden alueeseen Great Glenin siirroslinjasta Ylämaiden etelärajan Highland-siirrokseen saakka. Vuoristoon huiput ovat Britteinsaarten korkeimpia, ja ne kohoavat yleisesti yli 900 metrin. 1 344 metrin korkuinen Ben Nevis on Britteinsaarten korkein vuori.


title: Grampianvuoret

text: Grampianvuorten perustana on Dalradian kiviainesta, joka muodostui alkujaan sedimentteinä 500–800 miljoonaa vuotta sitten Iapetusmeren laidalla. Dalradian kivet kuumentuivat ja tiivistyivät myöhemmin, kun Skotlanti muodostui mannertörmäyksissä. Niiden alkuperäinen rakenne on kuitenkin monin paikoin edelleen näkyvissä.


title: Brunkebergin tunneli

text: Brunkebergin tunneli () on jalankulkijoille tarkoitettu 231 metriä pitkä tunneli, joka kulkee Brunkebergin harjun läpi Tukholman keskustassa Norrmalmilla. Tunneli louhittiin insinööri Knut Lindmarkin johdolla vuosina 1884–1886. Tunneli on avoinna päivittäin klo 6–22.


title: Sailing Ships

text: Sailing Ships on suomalaisen heavy metal -yhtye Kiukaan EP-levy. Se julkaistiin vuonna 2009 levymerkillä Spinefarm.


title: Dr. Luigi

text: Dr. Luigi on Nintendon julkaisema pulmapeli, joka julkaistiin alun perin Pohjois-Amerikassa 31. joulukuuta 2013 Wii U:lle. Peli on osa "The Year of Luigi" -tapahtumaa. Peli on ladattavissa Nintendo e-Shopista.


title: Dr. Luigi

text: Pelissä pitää alkuperäisen "Dr. Marion" tapaan asettaa ylhäältä putoavia erivärisiä kapseleita riveihin, jolloin kentässä olevat batkeerit tuhoutuvat. Pelissä on useita erilaisia pelitiloja. Pelissä on myös moninpeli, jota voi pelata joko paikallisesti tai verkon kautta.


title: Kiuas War Anthems

text: Kiuas War Anthems on suomalaisen heavy metal -yhtye Kiukaan EP-levy. Se julkaistiin syyskuussa 2008 levymerkillä Spinefarm Records.


title: Kiuas War Anthems

text: Albumia myytiin ainoastaan yhtyeen vuoden 2008 Yhdistyneen kuningaskunnan kiertueella.


title: Arabiantähdikki

text: Arabiantähdikki ("Ornithogalum arabicum") on tähdikkien sukuun kuuluva laji. Sitä tavataan Välimeren alueella ja Portugalissa myös Atlantin rannikolla. Kasvi on 30–80 senttimetriä korkea. Lehtiä on 5–8 ja ne ovat tummanvihreitä. Kukkavarret ovat pitkiä ja niissä on 6–25 kukkaa, jotka ovat väriltään valkoisia tai kermanvaaleita ja muodoltaan laakeahkoja. Arabiantähdikki kukkii elokuulta syyskuulle. Kasvi menestyy aurinkoisella ja suojaisella kasvupaikalla, missä maa on hyvin ojitettu. Se ei menesty talvella ulkona, joten sipulit on otettava sisälle talveksi. Kasvia lisätään sivusipuleista, jotka istutetaan keväällä heti maan lämmettyä. Sekä istutussyvyys että istutusväli ovat 5–10 cm.


title: FS Bougainville (L9077)

text: Bougainville (runkonumero L9077) oli Ranskan laivaston maihinnousualus. Ranskan laivaston luokituksen mukaan BTMS ().


title: FS Bougainville (L9077)

text: Alus tilattiin 1984 Nantesista Dubigeonilta Ydinkoetoimiston () käyttöön huoltoalukseksi Papeeten ja Mururoan koealueille. Sen köli laskettiin 28. tammikuuta 1986 ja alus laskettiin vesille 3. lokakuuta. Pian aluksen vesille laskun jälkeen telakka suljettiin ja valmistus saatettiin loppuun Chantiers de l'Atlantiquella. Alus otettiin palvelukseen 25. helmikuuta 1988.


title: FS Bougainville (L9077)

text: Alus oli pienennetty versio Foudre-luokan aluksista ja se oli varustettu 78 x 10,2 metrin telakalla, johon sopi kolme TCM-tyypin maihinnousualusta tai neljäkymmentä 20 jalan säiliötä. Aluksen perässä oli 10 x 6 metrin ovi. Telakkaa voitiin käyttää myös L'Audacieux-luokan partioveneiden huoltamiseen.


title: FS Bougainville (L9077)

text: Alus poistettiin palveluksesta 25. toukokuuta 2009.


title: Unknown Soldier

text: Unknown Soldier on suomalaisen neoklassisen metallin yhtye Warmenin esikoisalbumi. Se julkaistiin helmikuussa 2000 levymerkillä Spinefarm Records.


title: Vertaus kymmenestä neitsyestä

text: Vertaus kymmenestä neitsyestä, usein myös vertaus kymmenestä morsiusneidosta tai vertaus viisaista ja tyhmistä morsiusneidoista on tunnettu Jeesuksen vertaus, joka esiintyy Matteuksen evankeliumissa. Useimpien tulkintojen mukaan vertaus käsittelee eskatologiaa. Suomen evankelis-luterilaisissa kirkoissa vertaus luetaan joka kolmas vuosi valvomisen sunnuntain jumalanpalveluksessa.


title: Vertaus kymmenestä neitsyestä

text: Vertaus on ollut suosittu aihe myös taiteessa. Muun muassa Tove Jansson on maalannut Teuvan kirkkoon alttaritaulun nimeltä kymmenen neitsyttä.


title: Vertaus kymmenestä neitsyestä

text: Hääjuhlia ennen sulhanen lähti kulkueessa ystävineen, soittovälineineen ja lamppuineen hakemaan morsianta morsiamen kodista sulhasen kotiin, jossa juhlat yleensä pidettiin. Juhlapukeisiin pukeutuneet ja lampuin varustautuneet nuoret neidot saattoivat päästä häihin mukaan, jos he osallistuivat tähän juhlakulkueeseen. Neidot odottivat siis sulhasta jossain kohden tietä näiden kahden kodin välillä. Joissain vanhoissa käsikirjoituksissa on tekstivariaatio, jonka mukaan neidot lähtivät sulhasta "ja morsianta" vastaan, jolloin kyseessä olisi paluukulkue takaisin sulhasen kotiin.


title: Vertaus kymmenestä neitsyestä

text:
Vertaus kuuluu yhteen sitä edeltävien ohjeiden ja varoitusten kanssa, jotka Jeesus kertoi vain opetuslapsilleen heidän ollessaan Öljymäellä. Nämä ovat Jeesuksen viimeisiä vertauksia ennen hänen kuolemaansa.
Vertauksessa ja sitä edeltävässä tekstissä on selkeitä teemoja. Tekstin ympäristössä toistuu viisi kertaa sanat ”kukaan ei tiedä päivää eikä hetkeä”, valvokaa (), viisaat ("phronimos") ja kahdesti sanat olla valmiina ("hetoimos") sekä viipyä ("chronizo").


title: Vertaus kymmenestä neitsyestä

text: Alkuperäistekstin tulkitseminen ei ole yksiselitteistä. Tutkijat ovat erimielisiä siitä, että oliko alkuperäistekstin mukaan tyhmillä neidoilla öljyä mukana ollenkaan vai loppuiko se vain heiltä kesken. Samoin väitellään siitä, että oliko kyse soihduista vai lampuista.


title: Vertaus kymmenestä neitsyestä

text: Vertausta tulkitaan monesti allegorisesti liittyen oppiin viimeisestä tuomiosta. Erään allegorisen tulkinnan mukaan sulhanen on Kristus, neitsyet ovat kristittyjä, öljy on joko usko tai rakkaus ja uni on kuolema. Tämän lisäksi on myös olemassa useita hieman erilaisia allegorisia tulkintoja.


title: Vertaus kymmenestä neitsyestä

text: Toinen yleinen tulkinta on se, että vertaus liittyy Jeesuksen toiseen tulemiseen, ja se varoittaa kuulijoita olemaan valmiina kun se tapahtuu.


title: Vertaus kymmenestä neitsyestä

text: Vertauksen tarkempi tulkinta riippuu yleensä siitä, mitä tulkitsija ajattelee Jeesuksen eskatologisista opetuksista.


title: Tauno Jylhä

text: Tauno August Jylhä (15. elokuuta 1908 Tampere – 6. helmikuuta 1967 Helsinki) oli Eläketurvakeskuksen ensimmäinen toimitusjohtaja ja Kansaneläkelaitoksen pitkäaikainen yliaktuaari.


title: Tauno Jylhä

text: Jylhän vanhemmat olivat puuseppä ja tehtailija Ahto August Jylhä ja Augusta Sofia Ahlfors. Hän valmistui matematiikka pääaineenaan filosofian kandidaatiksi Helsingin yliopistosta 1934, tutki sen jälkeen vuoden verran funktioteoriaa Göttingenin yliopistossa ja toimi matematiikan assistenttina Helsingin yliopistossa ja Teknillisessä korkeakoulussa. Vaikka Jylhä ei luopunut tutkimustyöstä kokonaan, niin 1938 hän aloitti pitkäaikaisen virkamiesuransa vasta perustetussa Kansaneläkelaitoksessa. Jylhä toimi siellä yliaktuaarina ja 1941–1961 vakuutusteknillisen osaston päällikkönä. Hän oli keskeisesti mukana kansaneläkelain uudistustyössä, toimiessaan 1945–1954 sosiaalivakuutuskomitean kansaneläkejaoston puheenjohtajana. Jylhä esitti jo 1957 automaattisen tietojenkäsittelyjärjestelmän hankkimista Kansaneläkelaitokselle. 1960 alkanut tietokoneiden käytto eläkkeiden laskemisessa ja maksatuksessa oli ensimmäinen laatuaan Euroopassa ja samalla Suomen huomattavin konttoriautomaatiohanke. 1950-luvun lopulla Jylhä myös esitti sairausvakuutuksen periaatteet, jotka toteutuivat pitkälle 1960-luvulla, ja myöhemmin 1970-luvulla toteutuivat hänen hahmottelemansa kansaneläke- ja sairausvakuutuksia hoitavat paikallistoimistot yhteisine keskitettyine tietojärjestelmineen.


title: Tauno Jylhä

text: Vuonna 1961 Jylhästä tuli Eläketurvakeskuksen ensimmäinen toimitusjohtaja. Työeläkejärjestelmän kehittämiseen hän ei kuitenkaan ehtinyt juuri enää puuttua, vaan se oli vielä pahasti kesken hänen kuollessaan 1967.


title: Tauno Jylhä

text: Jylhän puoliso vuodesta 1939 oli Katri Julia Haulio.


title: Champlain-luokka

text: Champlain-luokka on Ranskan merivoimien viiden aluksen muodostama kuljetusalusluokka. Ranskan laivaston luokituksen mukaan BATRAL () eli käännettynä kevyt kuljetusalus.


title: Champlain-luokka

text: Vastaavia aluksia on toimitettu Gabonille ja Marokon laivastolle.


title: Omar Sy

text: Omar Sy (s. 20. tammikuuta 1978) on ranskalainen näyttelijä. Hän tuli tunnetuksi vuonna 2001 esitetystä "Omar et Fred" -komediasarjasta. Vuonna 2012 Sy voitti parhaan miespääosan César-palkinnon elokuvasta "Koskemattomat". Ranskalaisten elokuvien lisäksi Sy on näytellyt muun muassa elokuvissa "" (2014) ja "Jurassic World" (2015) ja "Inferno" (2016).


title: Accept the Fact

text: Accept the Fact on suomalaisen power metal -yhtye Warmenin kolmas studioalbumi. Se julkaistiin heinäkuussa 2005 levymerkillä Spinefarm Records.


title: Accept the Fact

text: Albumi debytoi Suomen virallisen listan sijalla 40.


title: MotoHeroz

text: Motoheroz on suomalaisen RedLynxin kehittämä ajopeli, joka julkaistiin alun perin 15. syyskuuta 2011 Wiille WiiWaresta ladattavaksi. Peli julkaistiin myöhemmin myös iOS:lle ja Androidille.


title: MotoHeroz

text: "MotoHeroz" on sivuttainvierivä ajopeli, joka sisältää piirteitä tasohyppelystä. Pelissä ideana on ajaa autoilla, joilla pitää päästä maaliin. Peli sisältää kolme erilaista pelitilaa: yksinpelattava tarinatila, 2-4 pelaajan Party Rally, jossa pelaajat kilpailevat toisiaan vastaan sekä verkkomoninpeli. Pelissä on yhteensä yli 100 erilaista rataa.


title: MotoHeroz

text: Peli on saanut positiivisen vastaanoton. Sillä on GameRankingsissa keskiarvona 82.08 % ja Metacriticissä 82/100. IGN totesi pelin olevan yksi parhaita WiiWaren latauksia ja antoi arvosanaksi 9/10. GameZone puolestaan sanoi pelin olevan "mahtava WiiWare-peli ja luultavasti paras ladattava tasohyppely pitkään aikaan" ja antoi arvosanaksi 8.5/10. Eurogamer antoi arvosanaksi 6/10, Official Nintendo Magazine 87% ja Destructoid 7/10.


title: MotoHeroz

text: Suomessa Pelaajalehti antoi arvosanaksi 9/10 ja sanoi pelin olevan "hauska, monipuolinen ja erittäin koukuttava peli, joka kaasuttelee hurjalla vauhdilla WiiWaren parhaimmistoon muun muassa World of Goon rinnalle". Gamereactor antoi arvosanaksi 8/10 ja Konsolifin 4/5.


title: Nuokkutähdikki

text:
Nuokkutähdikki ("Ornithogalum nutans") on tähdikkien sukuun kuuluva laji. Sitä tavataan luonnonvaraisena Kaakkois-Euroopassa ja Lähi-Idässä. Kasvi on 30–45 senttimetriä korkea. Lehdet ovat vaaleanvihreitä ja niissä on valkoisia kuvioita. Kukinto on terttu, jossa on noin 20 kukkaa. Ne ovat enimmäkseen valkoisia, mutta
niiden sisäpuolella on hopeaa väriä ja ulkopuolella vihreää. Nuokkutähdikki kukkii toukokuulta kesäkuulle. Kasvi menestyy aurinkoisella tai puolivarjoisella kasvupaikalla, missä maa on kosteahko ja ojitettu. Kasvia lisätään sivusipuleista, jotka istutetaan syys- tai lokakuulla. Istutussyvyys on 10-15 cm ja istutusväli on 10 cm.


title: Robert Campin

text: Robert Campin (1375 Valenciennes – 26. huhtikuuta 1444 Tournai) oli varhainen, merkittävä flaamilainen taidemaalari 1400-luvun alkupuolella. Hänen uskotaan olleen "Flémallen mestarina" tunnettu taiteilija, mutta varmuudella Campinin töitä ei ole dokumentoitu. Campin oli toisen flaamilaisen mestarin Jan van Eyckin aikalainen, ja hänellä oli suuri merkitys siitrymäkaudella gotiikasta renessanssiin. Campinilla oli ennennäkemättömän konkreettinen näkemys kolmiulotteisesta kuvauksesta, ja joissain hänen töissään 1420- ja 30-luvuilta yhdistyvät monumentaalinen arkaismi ja nykyaikainen runous. Campinin taide pohjautui käsikirjoitusten kuvituksiin.


title: Robert Campin

text: Campin tunnettiin jo vuonna 1406 maalarimestarina Tournaissa. Hänen oppilaikseen vuonna 1427 on mainittu Rogier van der Weyden (nimellä Rogelet de la Pasture) ja Jacques Daret. Campinin ja Flémallen mestarin yhteys on päätelty juuri Campinin oppilaiden ja Flémallen mestarin tyylillisistä yhtäläisyyksistä.


title: First of the Five Elements

text: First of the Five Elements on suomalaisen power metal -yhtye Warmenin viides studioalbumi. Se julkaistiin 30. syyskuuta 2014.


title: First of the Five Elements

text: Albumin tekemiseen kerättiin varoja joukkorahoituksella.


title: Duncan I

text: Duncan I (noin 1001-1040) oli Skotlannin kuningas. Hän oli Malcolm II:n vanhimman tyttären Bethocin poika.


title: Duncan I

text: Duncan nousi valtaan Malcolm II:n kuoltua vuonna 1034, ja menetti valtaistuimen serkulleen Macbethille vuonna 1040. Duncan oli luonteeltaan heikko ja huono hallitsija.


title: Tukholman vanha observatorio

text: Tukholman vanha observatorio on Tukholman Vasastanin kaupunginosassa Observatorielundenin puistossa sijaitsevalla kukkulalla oleva entinen observatorio, joka toimii nykyään museona. Museo on toistaiseksi suljettu.


title: Tukholman vanha observatorio

text: Observatorion rakennutti Ruotsin kuninkaallinen tiedeakatemia. Arkkitehti Carl Hårlemanin suunnittelema observatorio rakennettiin 1748–1753. Sitä on täydennetty lisärakennuksilla 1838, 1875 ja 1881. Observatorion valmistumisen aikoihin alue sijaitsi vielä kaupungin ulkopuolella. Tukholman observatorio osallistui kansainväliseen Venuksen ylikulun havainnointiin vuosina 1761 ja 1769. Tähtitieteilijät siirtyivät vuonna 1930 uusiin tiloihin Saltsjöbadeniin, jolloin vanha observatoriorakennus siirtyi Tukholman kaupungille ja sitä ympäröivä alue muutettiin yleiseksi puistoksi. Vuosina 1934–1985 rakennus oli Tukholman yliopiston maantieteen laitoksen käytössä.


title: Tukholman vanha observatorio

text: Vanhassa observatoriossa avattiin 1991 tähtitieteen historiaa esittelevä observatoriomuseo. Vuonna 1999 Kuninkaallinen tiedeakatemia osti talon takaisin itselleen ja jatkoi museon ylläpitämistä. Vuodesta 2014 alkaen museo on ollut toistaiseksi suljettu.


title: Tukholman vanha observatorio

text: Tukholman vanha observatorio on nykyään Ruotsin vanhin observatorio, jossa on edelleen käytössä oleva teleskooppi.


title: John Balliol

text: John Balliol (n. 1249 – 25. marraskuuta 1314) oli skottien kuningas 1292–1296. Hän nousi kuninkaaksi, kun Skotlannissa etsittiin vallanperijää Margaretin kuoleman jälkeen. Englannin kuningas Edvard I valitsi Balliolin kuninkaaksi vuonna 1292, mutta tämä joutui antamaan vasallinvalan Edvardille. Skottiaateliset nostivat Skotlannin hallitsijaksi 12-jäsenisen neuvoston, joka teki päätöksensä Balliolin nimissä. Se solmi muun muassa Ranskan Filip IV:n kanssa "Auld Alliance" -liiton. John Balliol rikkoi liittonsa Edvardin kanssa huhtikuussa 1296. Tämän seurauksena Edvard valloitti Skotlannin ja otti kruunun pois Balliolilta, joka vietiin Lontoon Toweriin vankeuteen. Viimeiset vuotensa John Balliol eli Ranskassa.


title: John Balliol

text: John Balliolin syntymäaikaa ei tiedetä, mutta todennäköisesti hän syntyi vuosien 1248–1250 välisenä aikana. Hänen vanhempansa olivat John de Balliol ja Dervorguilla. Äitinsä kautta hän oli Skotlannin kuninkaan Vilhelm Leijonan veljen Huntingdonin jaarlin Davidin jälkeläinen. Balliolin suvulla oli maita Ranskassa, Pohjois-Englannissa ja Gallowayssa.


title: John Balliol

text: Aleksanteri III:n kuoltua vuonna 1286 Skotlannin kruunu meni hänen lapsenlapselleen, nuorelle Margaretille, sillä Aleksanterin kaikki kolme lasta olivat kuolleet ennen häntä. Margaret kuoli kuitenkin Orkneysaarilla matkallaan Norjasta Skotlantiin. Margaretin seuraajasta alkoi tämän jälkeen kiista, ja noin kymmenen aatelista pyrki saamaan kruunun. Vahvimpia ehdokkaita olivat John Balliol, John Hastings ja Robert Bruce, jotka olivat kaikki Huntingdonin jaarlin jälkeläisiä ja kuuluivat näin kuningas David I:n sukuperään.


title: John Balliol

text: Skottiaateliset eivät osanneet päättää Margaretin seuraajaa ja kutsuivat siksi Englannin kuninkaan Edvard I:n nimeämään Skotlannin uuden kuninkaan. Ensimmäisten Margaretin kuolemaa koskevien huhujen saavuttua Skotlantiin lokakuussa 1290 normannisukuinen piispa William Fraser oli kirjoittanut Edvardille, että tämän pitäisi tulla Skotlantiin säilyttämään rauhan ja määrittämään henkilön, jonka oikeus kruunuun oli vahvin. Samalla Fraser oli viitannut John Ballioliin mukautuvana ja myöntyväisenä naapurina. Edvard vaati, että kaikki ehdokkaat suostuisivat hänen asemaansa Skotlannin valtaherrana. Edvard saapui marraskuussa 1292 Berwickin linnaan, jossa hän 17. marraskuuta julisti kruunun menevän John Balliolille. Vaikka monet historioitsijat ovat arvelleet, että Edvard valitsi tarkoituksella heikon kuninkaan, Balliolilla oli myös oikeudellisesti vahvin vaatimus kruunuun.


title: John Balliol

text: John Balliol kruunattiin kuninkaaksi Sconessa Pyhän Andreaksen päivänä 30. marraskuuta 1292. Edvard teki käytännössä heti kruunajaisten jälkeen selväksi, että hän piti Skotlantia vasallivaltionaan. Balliolilla ei ollut mahdollisuuksia vastustaa vaatimuksia.


title: John Balliol

text: Edvard vaati vuonna 1294, että sekä John Balliolin itsensä että monien Skotlannin merkittävimmistä aatelisista pitäisi osallistua Ranskaa vastaan käytyihin sotiin. Skotlantilaiset pääsivät luistamaan vaatimuksista, kun Edvardilla oli vaikeuksia Walesissa. Skottiaateliset perustivat heinäkuussa 1295 kahdestatoista koostuneen neuvoston, joka käytännössä otti vallan Balliolilta. Neuvosto teki "Auld Alliance" -nimellä tunnetun liiton Ranskan Filip IV:n kanssa. Balliol luopui lopulta vasallinvalastaan 5. huhtikuuta 1296.


title: John Balliol

text: Balliol valmistautui hyökkäämään Pohjois-Englantiin, mutta Edvard teki vastahyökkäyksen kaksi päivää sen jälkeen, kun Balliolin joukot olivat ylittäneet Englannin rajan. Monet skottiaateliset, muun muassa Balliolin vanha kiistakumppani Robert Bruce, osoittivat Edvardille kunniaa. Tämän seurauksena Balliol takavarikoi kaikki Brucen maat Skotlannissa. Edvard eteni joukkoineen nopeasti pohjoiseen ja voitti skottijoukot lopullisesti Dunbarin taistelussa. Balliol antautui 10. heinäkuuta Stracathron kirkkomaalla. Hän joutui sinetöimään dokumentin, jossa hän tunnusti liittoutuneensa väärin perustein vasalliherransa vihollisia vastaan. Balliolin lempinimi ”Toom Tabard” (”tyhjä takki”) lienee peräisin siitä, että osana hänen nöyryyttämistään hänen takistaan irrotettiin seremoniallisesti heraldiset symbolit.


title: John Balliol

text: Balliol tuotiin antautumisensa jälkeen kolmeksi vuodeksi Lontoon Toweriin. Balliol ilmoitti vuonna 1298, ettei hän halunnut olla enää tekemisissä Skotlannin kanssa, koska oli pettynyt skotlantilaisten petollisuuteen. Edvardin skottivastustajat jatkoivat kuitenkin vuoteen 1304 saakka vastustusta John Balliolin nimissä. Balliol siirrettiin 1299 paavilliseen vankeuteen ja vuonna 1301 hänet vapautettiin esi-isiensä maille Ranskan Pikardiaan, missä hän asui elämänsä loppuun asti.


title: Triangulaatio

text: Triangulaatio on politiikassa sitä, kun poliittinen ehdokas asettuu perinteisen vasen–oikea-jatkumon ulkopuolelle, yläpuolelle tai tarkalleen sen keskelle. Näin hän houkuttelee äänestäjikseen ääripäiden välissä olevia äänestäjiä. Samalla hän pyrkii etääntymään radikaalista poliittisesta laidasta, mikä voisi karkottaa äänestäjiä. Ehdokas poimii poliittisia kantojaan kummaltakin puolelta omaksi edukseen kulloisenkin tilanteen mukaan.


title: Triangulaatio

text: Käsitteen triangulaatio ("triangulation") nimesi vuonna 1996 Yhdysvaltain presidentti Bill Clintonin neuvonantaja Dick Morris. Clinton omaksui uudelleenvalintakampanjassaan republikaanivastaehdokkaansa Bob Dolen maltillisimpia poliittisia kantoja, kuten veroleikkaukset, budjetin tasapainottaminen ja sosiaaliturvan uudistaminen. Hän myös hylkäsi joitain demokraattien perinteisistä ajatuksista, kuten laajan hallinnon. Tällä hän käänsi jotkin perinteisesti republikaaneja tukeneet osavaltiot puolelleen ja voitti lopulta vaalit.


title: Triangulaatio

text: Morris kuvaili triangulaatiota itse näin:


title: Triangulaatio

text: Myöhempien demokraattiehdokkaiden Al Gore ja John Kerry on katsottu yrittäneen hyödyntää triangulaatiota, mutta epäonnistuneen siinä.


title: Triangulaatio

text: Ruotsissa entinen pääministeri Göran Persson katsoi pääministeri Fredrik Reinfeldtin hävinneen vuoden 2014 valtiopäivävaalit siksi, että Reinfeldt yritti triangulaatiolla lähentyä sosiaalidemokraatteja liiaksi. Näin hän unohti Tukholman ulkopuoliset äänestäjät, mikä nosti ruotsidemokraattien kannatusta kokoomuksen kustannuksella.


title: Fagnanon lause

text: Euklidisessa geometriassa Fagnanonin lause on ortokolmioon liittyvä tulos. Sen mukaan ortokolmion piiri on lyhin sellaisen kolmion piiri, jonka kärjet ovat annetun teräväkulmaisen kolmion sivulla.


title: Miquelin piste

text: Euklidisessa geometriassa Miquelin piste on kolmioon liittyvä piste. Olkoot formula_1 ja formula_2 kolmion formula_3 sivujen formula_4 ja formula_5 pisteitä. Kolmioiden formula_6 ja formula_7 ympäri piirretyt ympyrät leikkaavat toisensa samassa pisteessä. Tämä on kolmion formula_3 Miquelin piste


title: Arkhimedeen lause (geometria)

text: Geometriassa Arkhimedeen lause eli katkaistun jänteen lause on euklidisen geometrian tulos, joka kuuluu seuraavasti. Olkoon ABC kolmio ja sivun AC pituus suurempi kuin sivun BC pituus. Oletetaan, että M puolittaa ABC:n ympäri piirretyn kaaren ACB. Olkoon D pisteen M kohtisuora projektio AC:llä. Tällöin AD=BC+CB.


title: Sebadoh

text: Sebadoh on yhdysvaltalainen indie rock-yhtye, joka perustettiin Massachusettsissa vuonna 1986. Sebadoh on Pavement ja Guided by Voices -yhtyeiden kanssa merkittäviä "lo-fi"-musiikin pioneerejä yhdistettynä indie rockiin. Yhtye julkaisi seitsemän studioalbumia vuosina 1989-1999, ja kahdeksannen studioalbuminsa yhtye julkaisi 14 vuoden levytystauon jälkeen.


title: Eulerin monitahokaslause

text: Eulerin monitahokaslause antaa yhteyden monitahokkaan kärkien, särmien ja tahkojen lukumäärille. Sen mukaan jos formula_1 ja formula_2 on monitahokkaan kärkien, särmien ja tahkojen lukumäärät, ja jos monitahokkaan muodostaman pinnan genus on nolla, niin formula_3. Tällöin sanotaan, että monitahokkaan muodostaman pinnan Eulerin karakteristika on kaksi. Genus on nolla esimerkiksi jos monitahokas on konveksi. Esimerkiksi kuutiossa, samoin kuin missä tahansa suorakulmaisessa särmiössä, on 8 kärkeä, 12 särmää ja 6 tahkoa, ja 8 -12+ 6 = 2.


title: Eulerin monitahokaslause

text: Lauseen keksi 1700-luvulla Sveitsissä syntynyt matemaatikko Leonhard Euler.


title: Aasian kisat 2014

text: Aasian kisat 2014, järjestyksessään 17. Aasian kisat, järjestettiin Incheonissa Etelä-Koreassa 19. syyskuuta – 4. lokakuuta 2014. Tapahtumassa järjestettiin 439 kilpailua 36 urheilulajissa. Incheon on kolmas eteläkorealainen kaupunki, joka järjesti Aasian kisat. Soulissa kisat järjestettiin vuonna 1986 ja Busanissa kilpailtiin vuonna 2002.


title: Heli Roukanoja

text: Heli Vilhelmiina Roukanoja (s. 13. syyskuuta 1973 Helsinki) on suomalainen lääkäri ja aktiiviuransa lopettanut koripalloilija. Sentterinä pelannut Roukanoja pelasi Suomen lisäksi Venäjän pääsarjassa.


title: Heli Roukanoja

text: Pakilan Visan kasvatti, jääkiekosta lapsena pitänyt Roukanoja, oli lajiin liian pieni, ja Roukanojan äiti ohjasi tämän koripalloharjoituksiin. Lapsena Roukanoja ei pitänyt juoksemisesta. Lapsuus- ja nuoruusajan valmentajista Roukanojan mieleen jäi etenkin isähahmona toiminut Heikki Suomi, joka auttoi muun muassa kengännauhojen solmimisessa. Roukanojaa kyseltiin Forssan Alun SM-sarjajoukkueeseen, mutta tämä valitsi mieluummin suuremman peliajan I-divisioonaa pelanneessa Tampereen Pyrinnössä, joka nousi kauden jälkeen naisten SM-sarjaan. Roukanoja on ollut myöhemmin tyytyväinen seuravalintaansa, sillä vuosi I-divisioonassa kehitti hänen omien sanojensa mukaan itseluottamusta ja toi pelikokemusta.


title: Heli Roukanoja

text: Roukanoja edusti naisten SM-sarjassa Pyrinnön jälkeen Pussihukkia ja Panttereita. Pussihukkiin Roukanoja palasi Venäjältä toukokuussa 2000 ja Panttereista kesäkuussa 2005 kahden vuoden sopimuksella. Roukanoja ylitti Suomen naisten pääsarjassa 4 000 runkosarjapisteen rajan marraskuussa 2006, 5 000 runkosarjapisteen rajan marraskuussa 2008 ja 3 000 levypallon rajan lokakuussa 2008.


title: Heli Roukanoja

text: Roukanoja valittiin naisten SM-sarjassa vuoden pelaajaksi vuosina 2001, 2002 ja 2007, finaalien parhaaksi pelaajaksi vuonna 2004, vuoden tulokkaaksi vuonna 1994 ja I-divisioonan parhaaksi pelaajaksi vuonna 1993. SM-sarjan korikuningattaruuden Roukanoja voitti vuonna 2006 ja levypallokuningattaruuden vuonna 2004.


title: Heli Roukanoja

text: Suomen maajoukkueessa Roukanoja pelasi vuosina 1993–2003 67 ottelua, joissa hän teki yhteensä 706 pistettä. Roukanojan paras pistemäärä maajoukkueessa oli yksittäisessä ottelussa 21, johon hän ylsi kahdesti. Vuonna 2000 Roukanoja voitti Suomen joukkueessa Pohjoismaiden mestaruuden.


title: Heli Roukanoja

text: Koripalloilijanuransa ohella Roukanoja opiskeli lääkäriksi muun muassa Pietarin yliopistossa, minä aikana hän myös edusti venäläisiä seuroja. Venäjällä Roukanoja edusti myös BK Volnaa kaudella 1999–2000. Venäjällä Roukanoja pelasi lisäksi BK Spartak Pietarissa, Baltiskaja Zwezdassa ja Ronchetti Cupia Force-Majeuressa. Hän harjoitteli ensimmäiset vuodet venäläisjoukkueiden mukana ja pelasi viikonloppuisin Pyrinnössä. Joukkuetovereinaan Venäjällä Roukanojalla olivat muun muassa Svetlana Abrosimova ja Ilona Korstin. Roukanoja esiintyi huonosti joukkueharjoituksissa mutta onnistui otteluissa.


title: Ashraf Ghani

text: Ashraf Ghani Ahmadzai (, ) (s.1949) on afganistanilainen poliitikko, joka toimii maansa presidenttinä syyskuusta 2014 alkaen. Entinen valtiovarainministeri Ghani oli ehdolla kesäkuussa 2014 pidetyssä presidentinvaalissa. Alustavan ääntenlaskun mukaan Ghani sai äänten enemmistön toisella kierroksella. Toiseksi tullut entinen ulkoministeri Abdullah Abdullah sekä Afganistanin kansa epäili vaalivilppiä. Neuvottelujen jälkeen ehdokkaat allekirjoittivat vallanjakosopimuksen 21. syyskuuta 2014, jonka mukaan Ghani nousee presidentiksi ja Abdullahista tulee pääministeri.


title: Ashraf Ghani

text: Ghani on syntynyt vuonna 1949. Hän työskenteli talousministerinä 2002-2005 samassa hallituksessa jossa Abdullah oli ulkoministerinä. Hän tuli tunnetuksi ulkomaisen avun tehottomuuden arvostelijana. Hän syytti Yhdysvaltoja rinnakkaisen valtionhallinnon pyörittämisestä. Vuonna 2007 hän sanoi haastattelussa, että avustusvaroin rakennettu koulu maksaa viisi kertaa niin paljon kuin omin rahoin rakennettu.


title: Naisten Korisliigan vuoden tulokas

text: Naisten Korisliigan vuoden tulokas valittiin ensimmäisen kerran kaudella 1990–1991. Vuosittain palkinto on jaettu kaudesta 1993–1994 lähtien.


title: Saimaan Pallon SM-liigakausi 2014–2015

text: Saimaan Pallon SM-liigakausi 2014–2015 on jääkiekkoseura SaiPan 28. kausi jääkiekon SM-liigassa ja 40. kausi Suomen jääkiekon korkeimmalla sarjatasolla. SaiPan edellinen kausi päättyi runkosarjassa sijalle neljä ja lopulta pudotuspelien jälkeen samalle sijalle. Runkosarjan sijoitus oli SaiPan historian paras. Myös loppusijoitus oli historiallinen, sillä vain kauden jälkeen SaiPa on ollut neljän parhaan joukossa – silloinkin neljäntenä.


title: Saimaan Pallon SM-liigakausi 2014–2015

text: Edellinen kausi oli päättynyt SaiPan osalta pudotuspeleissä pronssiottelussa tappioon Rauman Lukolle. Runkosarjassa SaiPa oli myös neljäs, saaden 100 pistettä. Kyseessä oli SaiPan yhden kauden piste-ennätys.


title: Saimaan Pallon SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. SaiPalle mitalia ennakoivat Ilta-Sanomien ja Jatkoaika.comin toimittajat. Paras runkosarjasijoitus oli neljäs sija, johon SaiPan ennakoi sijoittuvan sekä Jatkoaika.comin että Urheilulehden toimittajat. Urheilulehden toimittaja arvioi myös Pekka Tirkkosesta kauden parasta päävalmentajaa.


title: Saimaan Pallon SM-liigakausi 2014–2015

text: Jääkiekkolehti listasi ennen kauden alkua liigan 50 paras pelaajaa. SaiPan parhaaksi arvioitiin maalivahti Jussi Markkanen, joka oli listalla sijalla yksitoista. Muita SaiPan pelaajia listalla olivat puolustaja Brian Salcido (35.) ja hyökkääjä Ville Koho (37.).


title: Saimaan Pallon SM-liigakausi 2014–2015

text: SaiPa menitti maalintekovoimastaan viime kauteen verrattuna 49 pronsettia eli lähteneet pelaajat tekivät yhteensä 75 maalia. Viime kauteen verrattuna kuusi seuraa menetti SaiPaa enemmän maalitekovoimaansa. Lähteneistä pelaajista eniten maaleja oli tehnyt Patrick Davis.


title: Saimaan Pallon SM-liigakausi 2014–2015

text: Ennen kauden alkua SaiPasta lähti 14 pelaajaa, joista seitsemän oli puolustajia ja seitsemän hyökkääjiä. Pelaajista kolme siirtyi Oulun Kärppiin ja viisi muihin liigaseuroihin. SaiPaan siirtyi ennen kauden alkua neljä puolustajaa ja neljä hyökkääjää. Saapuneista pelaajista neljä tuli muista SM-liigaseuroista.


title: Saimaan Pallon SM-liigakausi 2014–2015

text: SaiPa oli kauden alkaessa liigan heikoimpia seuroja melkein jokaisella talouden tunnusluvalla katsoessa.


title: Saimaan Pallon SM-liigakausi 2014–2015

text: Kauteen lähdittäessä SaiPan pelaajabudjetti oli 1,8 miljoonaa euroa. SaiPan pelaajabudjetti oli liigan neljänneksi pienin: ainoastaan Hämeenlinnan Pallokerhon, Tampereen Ilveksen ja sarjanousija Vaasan Sportin pelaajakulut olivat pienemmät. Pelaajien palkat mukaan luettuna SaiPan kulubudjetti oli 4 993 000 euroa, mikä oli liigan kolmanneksi pienen heti Ilveksen ja Sportin jälkeen. Kaikkien SM-liigaseurojen yhteinen kulubudjetti oli 89 000 000 euroa.


title: Saimaan Pallon SM-liigakausi 2014–2015

text: SaiPan tulobudjetti oli 5,153 miljoonaa euroa. Tämä oli liigan kolmanneksi pienin, sillä vain Ilveksellä ja Sportilla oli pienempi tulobudjetti kun SaiPalla. Markkinointitulot toivat SaiPalle 2,055 miljoonaa euroa, pääsylipputulot 1,559 miljoonaa ja muut tulot 1,539 miljoonaa euroa. Markkinointitulot olivat liigan surkeimmat, muut tulot viidenneksi ja lipputulot kuudenneksi surkeimmat.


title: Saimaan Pallon SM-liigakausi 2014–2015

text: SaiPan tulostavoite oli 160 000 euroa. Tulostavoitteessa SaiPan edelle pääsivät ainoastaan Espoo Blues, HPK, Oulun Kärpät ja Sport. Nollatulokseen pyrkivät HIFK, JYP, Rauman Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.


title: Saimaan Pallon SM-liigakausi 2014–2015

text: SaiPalla oli kauteen lähtiessä pitkäaikaista velkaa 317 500 euroa. Joukkue oli kuitenkin tehnyt edellisillä tilikaudella 761 000 euroa voittoa.


title: Nils Helander

text: Nils (Niilo) Helander (24. huhtikuuta 1922 Heinola – 2. heinäkuuta 1944 Immola) oli suomalainen TK-valokuvaaja.


title: Nils Helander

text: Helander oli päässyt ylioppilaaksi ja hän palveli jatkosodan aikana sotilasvirkamiehenä 8. Tiedotuskomppaniassa.


title: Nils Helander

text: Helander otti ensimmäiset TK-kuvansa syksyllä 1941 ja kaikkiaan hän ehti ottaa noin 3 000 kuvaa. Hän hankki myös tähystäjäkoulutuksen ja oli kesällä 1944 mukana tähystäjänä suomalaisten SB-pommikoneiden pommituslennoilla ottaen samalla kuvia.


title: Nils Helander

text: Helander kaatui 22-vuotiaana 2. heinäkuuta 1944 Immolan lentokentällä Imatralla. Hän kuvasi kiitotiellä kenttää pommittaneita venäläisiä pommikoneita ja maataistelukoneita kun hänen rintaansa osui ylilentäneen lentokoneen konetykin ammus. Edellisenä päivänä Helander oli ollut Immolasta lentäneiden osasto Kuhlmeyn Stuka-syöksypommittajien mukana kuvauslennolla toimien Stukan taka-ampujana.


title: Nils Helander

text: Helander on haudattu Hietaniemen sankarihautaan.


title: FS D'Estienne d'Orves (F781)

text: D’Estienne d’Orves (runkonumero F781) oli Ranskan laivaston 1976 palvelukseen otettu D’Estienne d’Orves -luokan korvetti ().


title: FS D'Estienne d'Orves (F781)

text: Alus tilattiin Lorientin laivastontelakalta. Sen köli laskettiin 1. syyskuuta 1972 ja alus laskettiin vesille 1. kesäkuuta 1973. Alus otettiin palvelukseen 10. syyskuuta 1976.


title: FS D'Estienne d'Orves (F781)

text: Alus poistettiin palveluksesta 1999 ja se myytiin Turkille, joka liitti sen laivastoonsa 25. heinäkuuta 2002 nimellä "TCG Beykoz" (runkonumero F-503).


title: Maatalouden vallankumous

text: Maatalouden vallankumous voi tarkoittaa seuraavia asioita:


title: Hoikkasinikorento

text: Hoikkasinikorento ("Orthetrum coerulescens") on sinikorentoihin kuuluva sudenkorento, jonka aikuiset koiraat ovat väriltään sinisiä.


title: Hoikkasinikorento

text: Hoikkasinikorennon koiras saa sukukypsäksi tullessaan asteittain sinistä väriä. Keltaisen ja tumman kirjavasta sinihärmäiseksi muuttuu alkuun takaruumis ja sen jälkeen keskiruumis takaruumiin vaaletessa. Nuoremmat koiraat ja naaraat ovat väriltään keltaisia. Naaras muuttuu vanhemmiten ruskeaksi. Lajilla on vaaleat siipitäplät ja olkajuovat, jotka ovat näkyvä tuntomerkki etenkin nuorilla korennoilla. Paikoillaan oleva hoikkasinikorento pitää usein etujalkojaan päänsä taakse taitettuina.


title: Hoikkasinikorento

text: Ulkonäöltään hoikkasinikorento on muista lajeista lähimmin merisinikorennon kaltainen. Hoikkasinikorento on kuitenkin tätä pienikokoisempi ja hoikempi. Myös sinihärmäinen sorjahukankorento muistuttaa hoikkasinikorentoa.


title: Hoikkasinikorento

text: Hoikkasinikorennon takaruumiin pituus on 27–31 mm ja takasiiven pituus 28–33 mm.


title: Hoikkasinikorento

text: Lajia tavataan yleisenä Etelä- ja Keski-Euroopassa, Välimeren rannikoilla Pohjois Afrikassa, paikallisena pohjoisessa Euroopassa sekä Aasiassa Pohjois-Intiaan ulottuvalla alueella. Suomessa laji on harvinainen ja esiintyy lähinnä paikoittaisena. Lajin vahvin elinalue Suomessa sijoittuu Heinolan ja Mäntyharjun välille sekä Ruokolahdelle.


title: Hoikkasinikorento

text: Hoikkasinikorento elää virtaavilla vesillä, kuten puroilla ja joilla, joilla on runsaasti kasvillisuutta ja puolivarjoinen valoisuus.


title: Hoikkasinikorento

text: Lajin lentoaika on Suomessa kesäkuun puolestavälistä elokuun lopulle. Päälentoaika on heinäkuun alulta elokuun alkuun.


title: Callum McGregor

text: Callum William McGregor (s. 14. kesäkuuta 1993 Glasgow) on skotlantilainen jalkapalloilija, pelipaikaltaan keskikenttäpelaaja. Hän edustaa Skotlannin valioliigassa pelaavaa Celticiä.


title: Callum McGregor

text: McGregor teki debyyttinsä Celticin edustusjoukkueessa kesäkuussa 2014 Mestarien liiga -karsinnassa KR Reykjavíkiä vastaan, ja teki myös ottelun ainoan maalin.


title: Vaasan Sportin SM-liigakausi 2014–2015

text: Vaasan Sportin SM-liigakausi 2014–2015 on jääkiekkoseura Sportin toinen kausi jääkiekon SM-liigassa ja Suomen jääkiekon korkeimmalla sarjatasolla. Sport pelasi edellisen kerran SM-liigassa kaudella ja nousi SM-liigaan täksi kaudeksi Mestiksestä.


title: Vaasan Sportin SM-liigakausi 2014–2015

text: Edellinen kausi oli päättynyt Sportin osalta pudotuspeleissä puolivälierissä tappioon Mikkelin Jukureille. Mestiksen runkosarjassa Sport oli toinen, saaden 109 pistettä.


title: Vaasan Sportin SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Kukaan toimittajista ei ennakoinut Sportia mitaleille. Paras runkosarjasijoitus oli yhdestoista sija, johon Sportin ennakoi sijoittuvan MTV Sportin toimittaja. Kaikki muut toimittajat ennakoivat Sportin jäävän runkosarjan viimeiseksi. Yksi toimittaja ennakoi Matt Generousin voittavan jäähypörssin ja yksi toimittaja ennakoi Sportin antavan ensimmäisenä potkut valmentajalleen.


title: Vaasan Sportin SM-liigakausi 2014–2015

text: Jääkiekkolehti listasi ennen kauden alkua liigan 50 parasta pelaajaa. Yksikään Sportin pelaaja ei mahtunut listalle.


title: Vaasan Sportin SM-liigakausi 2014–2015

text: Sport menetti maalintekovoimastaan viime kauteen verrattuna 31,9 pronsettia eli lähteneet pelaajat tekivät yhteensä 60 maalia. Viime kauteen verrattuna vain Tappara menetti Sportia vähemmän maalintekovoimaansa. Lähteneistä pelaajista eniten maaleja oli tehnyt Jere Laaksonen.


title: Vaasan Sportin SM-liigakausi 2014–2015

text: Ennen kauden alkua Sportista lähti 19 pelaajaa, joista kaksi oli maalivahteja, seitsemän puolustajia ja kymmenen hyökkääjiä. Waasa Red Ducksiin siirtyi neljä, Mestisseuroihin neljä ja kaksi pelaajaa Kazakstanin mestaruussarjan Aristan Temirtauhun. Sportiin siirtyi ennen kauden alkua kaksi maalivahtia, neljä puolustajaa ja 12 hyökkääjää. Saapuneista pelaajista yhdeksän tuli muista SM-liigaseuroista.


title: Vaasan Sportin SM-liigakausi 2014–2015

text: Kauteen lähdittäessä Sportin pelaajabudjetti oli 1,5 miljoonaa euroa. Sportin pelaajakulut olivat koko liigan pienimmät. Pelaajien palkat mukaan luettuna Sportin kulubudjetti oli 4 625 000 euroa, mikä oli myös liigan pienin budjetti. Kaikkien SM-liigaseurojen yhteinen kulubudjetti oli 89 000 000 euroa.


title: Vaasan Sportin SM-liigakausi 2014–2015

text: Sportin tulobudjetti oli 4,8 miljoonaa euroa. Tämä oli myös surkein budjetti. Markkinointitulot toivat Sportille 3 miljoonaa euroa, pääsylipputulot 1,71 miljoonaa ja muut tulot 90 000 euroa. Pääsylipputulot olivat liigan neljänneksi parhaimmat, markkinointitulot keskitasoa ja muut tulot liigan pienimmät


title: Vaasan Sportin SM-liigakausi 2014–2015

text: Sportin tulostavoite oli 175 000 euroa. Parempaan tulokseen pyrkivät ainoastaan Espoo Blues, Hämeenlinnan Pallokerho ja Oulun Kärpät. Nollatulokseen pyrkivät HIFK, JYP, Rauman Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.


title: Vaasan Sportin SM-liigakausi 2014–2015

text: Sportin pitkäaikaisen velan suuruus oli kauden alussa 120 000 euroa.


title: Marita Yli-Ilkka

text: Marita Yli-Ilkka (o.s. Panttila, s. 20. huhtikuuta 1953 Kauhajoki) on aktiiviuransa päättänyt suomalainen kestävyysjuoksija. Hän edusti vuodesta 1983 lähtien Ilmajoen Kisailijoita ja vastasi itse omasta valmennuksestaan. Ulkoratojen SM-kisoista Yli-Ilkka saavutti maratonilta kultaa vuonna 1989 sekä hopeaa vuonna 1990. Lisäksi hän saavutti tiejuoksussa kaksi pronssia 15 kilometrin matkalta vuosina 1987 ja 1990. Yli-Ilkka ei ole esiintynyt virallisissa kilpailuissa vuoden 2005 jälkeen.


title: Hannele Koskela

text: Hannele Kristiina Koskela (o.s. Hämäläinen, s. 25. joulukuuta 1966 Lahti) on aktiiviuransa päättänyt suomalainen pituushyppääjä. Hän edusti vuodesta 1984 lähtien Lahden Ahkeraa ja hänen valmentajinaan toimivat Raimo Hämäläinen sekä Juha Koskela. Kalevan kisoista Koskela saavutti pituushypyssä kaksi pronssia vuosina 1984 ja 1990. Lisäksi hän voitti sisäratojen SM-kisoista pituushypyn hopeaa vuonna 1992. Virallisissa kilpailuissa Koskela ei ole esiintynyt vuoden 1992 jälkeen.


title: Megalonyx

text: Megalonyx (kreikkaa "iso kynsi") on verraten hyvin tunnettu hävinnyt maalaiskiaisten suku. Se kuului heimoon Megalonychidae ja asusteli Pohjois-Amerikassa plioseeni- ja pleistoseenikaudella. Se kuoli sukupuuttoon 11,000 vuotta sitten.


title: Megalonyx

text:
"Megalonyx" oli pienempi kuin sukulaisensa "Megatherium", mutta se oli silti suuri eläin. 2,5-3 metriä pitkä, 1,70 metriä korkea ja pystyi painamaan tonnin.
Kokonsa vuoksi se oli helpompi saalis sapelihammaskissoille, mutta puolustukseksi sillä oli terävät kynnet.
"Megalonyx"illä oli lyhyt ja leveä kuono.
Sen jäänteitä on löydetty Alaskasta Kolumbiaan asti ja se eli tiheässä metsässä.
Yksi laji "(M. jeffersoni)" on nimetty Yhdysvaltain entisen presidentin Thomas Jeffersonin mukaan.


title: Tapparan SM-liigakausi 2014–2015

text: Tapparan SM-liigakausi 2014–2015 on jääkiekkoseura Tapparan 40. kausi jääkiekon SM-liigassa ja 72. kausi Suomen jääkiekon korkeimmalla sarjatasolla. Tappara edellinen kausi päättyi runkosarjassa sijalle kaksi ja lopulta pudotuspelien jälkeen hopeamitaliin. Kyseessä oli Tapparan toinen peräkkäinen hopeamitali.


title: Tapparan SM-liigakausi 2014–2015

text: Edellinen kausi oli päättynyt Tapparan osalta loppuotteluissa tappioon Oulun Kärpille. Runkosarjassa Tappara oli toinen, saaden 116 pistettä. Kyseessä oli Tapparan yhden kauden piste-ennätys.


title: Tapparan SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Ainoastaan Helnsingin Sanomien Heikki Miettinen ennakoi Tapparalle mestaruutta. Lisäksi Iltalehden toimittaja ennakoi Tapparalle pronssista mitalia. Helsingin Sanomien Miettinen ennakoi Tapparan voittavan myös runkosarjan. Neljä toimittajaa ennakoi Olli Palolan olevan runkosarjan paras maalintekijä ja kolme toimittajaa ennakoi David Kolomatiksen olevan liigan paras puolustaja.


title: Tapparan SM-liigakausi 2014–2015

text: Jääkiekkolehti listasi ennen kauden alkua liigan 50 paras pelaajaa. Tapparan parhaaksi arvioitiin hyökkääjä Palola, joka oli listalla sijalla neljä. Muita Tapparan pelaajia listalla olivat puolutaja Tuukka Mäntylä (8.), maalivahti Juha Metsola (18.), hyökkääjä Kristian Kuusela (20.). hyökkääjä Pekka Jormakka (23.), hyökkääjä Josh Green (25.), puolustaja Markus Kankaanperä (30.), hyökkääjä Jan-Mikael Järvinen (31.) ja puolustaja Kolomatis (46.).


title: Tapparan SM-liigakausi 2014–2015

text: Tappara menitti maalintekovoimastaan viime kauteen verrattuna 19,1 pronsettia eli lähteneet pelaajat tekivät yhteensä 31 maalia. Viime kauteen verrattuna mikään toinen seura ei menettänyt vähemmän maalintekovoimaansa kuin Tappara. Lähteneistä pelaajista eniten maaleja oli tehnyt Nick Bailen.


title: Tapparan SM-liigakausi 2014–2015

text: Ennen kauden alkua Tapparasta lähti kahdeksan pelaajaa, joista yksi oli maalivahti, kolme puolustajia ja neljä hyökkääjiä. Muihin liigaseuroihin siirtyi kolme pelaajaa. Tapparaan siirtyi ennen kauden alkua maalivahti, kolme puolustajaa ja kolme hyökkääjää. Saapuneista pelaajista kolme tuli Mestiksestä.


title: Tapparan SM-liigakausi 2014–2015

text: Kauteen lähdittäessä Tapparan pelaajabudjetti oli 2,625 miljoonaa euroa. Tapparan pelaajabudjetti oli liigan neljänneksi suurin: suuremmalla pelaajabudjetilla kauteen lähtivät vain Oulun Kärpät, HIFK ja Rauman Lukko. Pelaajien palkat mukaan luettuna Tapparan kulubudjetti oli 6 900 000 euroa, mikä oli liigan viidenneksi suurin. Kaikkien SM-liigaseurojen yhteinen kulubudjetti oli 89 000 000 euroa.


title: Tapparan SM-liigakausi 2014–2015

text: Tapparan tulobudjetti oli 6,95 miljoonaa euroa. Tämä oli liigan kuudenneksi suurin tulobudjetti. Markkinointitulot toivat Tapparalle 3,2 miljoonaa euroa, pääsylipputulot 1,7 miljoonaa ja muut tulot 2,05 miljoonaa euroa. Kaikki tulot olivat muihin seuroihin verrattuna hieman keskiarvoa korkeammat.


title: Tapparan SM-liigakausi 2014–2015

text: Tapparan tulostavoite oli 50 000 euroa. Huonompaan tulokseen pyrki ainoastaan Porin Ässät sekä nollatulokseen pyrkivät HIFK, JYP, Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.


title: Tapparan SM-liigakausi 2014–2015

text: Tapparalla ei ollut kauteen lähtiessä pitkäaikaista velkaa.


title: Jamie Burnett

text: Jamie Burnett (s. 16. syyskuuta 1975 Hamilton) on skotlantilainen entinen snooker-ammattilainen.


title: Jamie Burnett

text: Vuonna 1992 ammattilaisuransa aloittanut Burnett on parhaimmillaan ollut maailmanrankingin sijalla 27 vuonna 1999.


title: Jamie Burnett

text: Vuoden 2004 UK Championship -turnauksessa Burnett teki ennätyksen, suorittaen turnaustasolla suurimman lyöntisarjan 148 pistettä aloittaen "freeball"-tilanteesta tyhjentäen sitten kaikki pallot pöydältä. Samassa turnauksessa David Gray teki turnauksen historian kuudennen "maksimibreikin", joten tällöin harvinaislaatuisesti turnauksen suurimman lyöntisarjan palkinto meni eri henkilölle, kuin sille, joka teki "maksimin".


title: Päivi Rikala

text: Päivi Rikala (s. 29. huhtikuuta 1971 Hämeenkyrö) on aktiiviuransa päättänyt suomalainen kuulantyöntäjä. Hänen seuranaan oli koko hänen uransa ajan Kyröskosken Ponsi ja hänen valmentajanaan toimi Matti Yrjölä. Kalevan kisoista Rikala saavutti kuulantyönnön pronssia vuonna 1990. Virallisissa kilpailuissa hän ei ole esiintynyt vuoden 1992 jälkeen.


title: Schefflerin palatsi

text: Schefflerin palatsi on rakennus Tukholman Vasastanin kaupunginosassa osoitteessa Drottninggatan 116. Se tunnetaan kummitustalona.


title: Schefflerin palatsi

text: Barokkityylinen palatsi rakennettiin vuosina 1699–1701, mutta alkuperäistä suunnittelijaa ei tunneta. Rakennuttaja oli hollantilaissyntyinen kauppias Hans Petter Scheffler. Rakennusta muutettiin Axel Kumlienin suunnitelmien mukaan vuonna 1875. Taloon kuuluu myös aidalla ympäröity puutarha, jossa on huvimaja. Palatsi restauroitiin vuonna 1926 ja se toimi 1927–1976 Tukholman yliopiston hallintorakennuksena. Nykyään se on yliopiston edustustiloina.


title: Schefflerin palatsi

text: Palatsissa 1700-luvun lopulla asuneen ruukinpatruuna Jacob von Balthasar Kniggen sanotaan kummittelevan siellä. Palatsi tunnetaan myös nimellä "spökslottet" eli ”kummituslinna”.


title: Schefflerin palatsi

text: Nimellä Petissan tunnettu Schefflerin palatsin siipirakennus tuli tunnetuksi 1800-luvun lopulla kahvilana. Se siirrettiin 1907 kokonaisena Skansenin ulkoilmamuseoon.


title: Porin Ässien SM-liigakausi 2014–2015

text: Porin Ässien SM-liigakausi 2014–2015 oli jääkiekkoseura Porin Ässien 39. kausi jääkiekon SM-liigassa ja 47. kausi Suomen jääkiekon korkeimmalla sarjatasolla. Ässien edellinen kausi oli päättynyt runkosarjassa sijalle 12. Edellisen kerran Ässien loppusijoitus oli ollut niin huono kauden päätyttyä.


title: Porin Ässien SM-liigakausi 2014–2015

text: Edellinen kausi oli päättynyt Ässien osalta runkosarjan kahdenteentoista sijaan. Ässät keräsi runkosarjassa saaden 67 pistettä, mikä on huonoin pistepotti sitten kauden .


title: Porin Ässien SM-liigakausi 2014–2015

text: Jääkiekkolehden toimittamassa ”Toimittajien liigaveikkauksessa” kiekkotoimittajat ennustivat liigakauden mestaria, runkosarjan sijoituksia ja pelaajakohtaisten tilastojen voittajia. Yksikään toimittaja ei ennakoinut Ässille mitalia. Paras runkosarjasijoitus oli kahdeksas sija, johon Ässien ennakoi sijoittuvan Jääkiekkolehden, Ilta-Sanomien sekä Urheilulehden toimittajat. Kaksi toimittajaa arvioi Jyri Marttisen voittavan liigan jäähypörssin.


title: Porin Ässien SM-liigakausi 2014–2015

text: Jääkiekkolehti listasi ennen kauden alkua liigan 50 parasta pelaajaa. Ässien parhaaksi arvioitiin puolustaja Ville Uusitalo, joka oli listalla sijalla 48. Muita Ässien pelaajia ei listalle mahtunut.


title: Porin Ässien SM-liigakausi 2014–2015

text: Ässät menetti maalintekovoimastaan viime kauteen verrattuna 48,8 pronsettia eli lähteneet pelaajat tekivät yhteensä 63 maalia. Viime kauteen verrattuna seitsemän seuraa menetti Ässiä enemmän maalitekovoimaansa. Lähteneistä pelaajista eniten maaleja oli tehnyt Niklas Hagman.


title: Porin Ässien SM-liigakausi 2014–2015

text: Ennen kauden alkua Ässistä lähti kahdeksan pelaajaa, joista kaksi oli puolustajia ja kuusi hyökkääjiä. KHL:ään siirtyi kaksi ja muihin liigaseuroihin kaksi. Ässiin siirtyi ennen kauden alkua kaksi puolustajaa ja kuusi hyökkääjää. Saapuneista pelaajista kolme tuli muista SM-liigaseuroista.


title: Porin Ässien SM-liigakausi 2014–2015

text: Kauteen lähdettäessä Ässien pelaajabudjetti oli 2,05 miljoonaa euroa. Ässien pelaajabudjetti oli liigan viidenneksi pienin: sarjanousija Vaasan Sport, Hämeenlinnan Pallokerho, Saimaan Pallo ja Tampereen Ilves operoivat pienemmällä pelajaabudjetilla.. Pelaajien palkat mukaan luettuna Ässien kulubudjetti oli 5 495 000 euroa, mikä oli liigan kuudenneksi pienin. Kaikkien SM-liigaseurojen yhteinen kulubudjetti oli 89 000 000 euroa.


title: Porin Ässien SM-liigakausi 2014–2015

text: Ässien tulobudjetti oli noin 5,5 miljoonaa euroa. Tämä oli myös liigan viidenneksi pienin budjetti. Markkinointitulot toivat Ässille 2,285 miljoonaa euroa, pääsylipputulot 1,637 miljoonaa ja muut tulot 1,576 miljoonaa euroa. Markkinointitulot olivat toiseksi pienemmät koko liigassa, lipputulovat olivat kestasoa ja muut tulot viidenneksi pienimmät.


title: Porin Ässien SM-liigakausi 2014–2015

text: Ässien tulostavoite oli 50 000 euroa. Heikompaan tulokseen pyrkivät ainoastaan nollatulokseen pyrkivät HIFK, JYP, Rauman Lukko ja Turun Palloseura. Liigaseurojen tulostavoite oli yhteensä lähes 1,5 miljoonaa euroa.


title: Porin Ässien SM-liigakausi 2014–2015

text: Ässillä ei ollut kauden alkaessa pitkäaikaista velkaa. Edellinen tilikausi oli päätynyt 37 338 euroa voitolle.


title: Prestwickin lentoasema

text: Prestwickin lentoasema (IATA: PIK, ICAO: EGPK, toiselta nimeltään Glasgow-Prestwickin lentoasema, gaeliksi "Port-adhair Glaschu-Preastabhaig") on lentoasema, joka sijaitsee Prestwickissä Skotlannissa, 51 kilometrin päässä Glasgow’n keskustasta.


title: Prestwickin lentoasema

text: Kooltaan Prestwickin lentoasema on Skotlannin suurin. Matkustajamäärällä mitattuna se on kuitenkin Edinburhin lentoaseman, Glasgow’n kansainvälisen lentoaseman ja Aberdeenin lentoaseman jälkeen vasta neljänneksi suurin. Kentän vuotuinen matkustajamäärä oli suurimmillaan 2,4 miljoonaa vuonna 2007. Se huipensi kymmenen vuotta kestäneen nopean kasvun, jota vauhdittivat halpalentoyhtiöiden, erityisesti kenttää solmukohtanaan käyttävän Ryanairin, lentojen lisääntyminen. Matkustajamäärä on sen jälkeen kuitenkin huomattavasti vähentynyt: lentoasemaa käytti vuonna 2013 enää noin 1,1 miljoonaa matkustajaa.


title: Prestwickin lentoasema

text: Lentoasema avattiin vuonna 1934 pääasiassa koulutuslentoja varten. Vuoden 1935 loppuun mennessä kentällä oli jo hangaari, toimistoja ja lennonjohtotorni. Lentoaseman omisti alun perin David Fowler McIntyre, joka omisti myös Scottish Aviation -lentokonetehtaan.


title: Prestwickin lentoasema

text: Vuonna 1938 lentoasemalle rakennettiin tilat matkustajille. Niitä käytettiin, kunnes kenttää laajennettiin lisärahoituksen turvin suihkukoneille sopiviksi. Yhdysvaltain armeijan ilmavoimien lokakuun 1946 diagrammin mukaan Prestwickissä oli 2 012 metrin pituinen kiitotie 14/32 sekä 1 372 metrin pituinen 08/26. Vuonna 1958 kiitotie 13/31 oli 2 134 metrin pituinen. Toukokuussa 1960 se pidennettiin 2 987 metrin pituiseksi. Kuningatar Elisabet kävi avaamassa uuden rullaustien, yhdystien ja terminaalirakennuksen vuonna 1964. Kiitotien 13/31 pidennys aiheutti huomattavaa häiriötä tienkäyttäjille: kiitotien pidennys ristesi Monktonin ja Prestwickin välisen päätien kanssa. Risteyksen liikennettä hallittiin tasoristeyspuomein, kunnes lentokentän kiertävä kehätie saatiin valmiiksi.


title: Prestwickin lentoasema

text: Marraskuussa 2013 kiitotie 13/31 numeroitiin uudestaan. Magneettinen pohjoisnapa oli liikkunut niin paljon, että kiitotien uudeksi numeroksi tuli 12/30.


title: Prestwickin lentoasema

text: Yhdysvaltain ilmavoimat (USAF) avasi lentoaseman alkuperäiselle paikalle RAF:n entisiä tiloja hyödyntäneen tukikohdan vuonna 1952. Seuraavana vuonna myös lentoaseman Monctonin puolelle avattiin USAF:n tukikohta. Tukikohdat suljettiin vuonna 1966.


title: Prestwickin lentoasema

text: Sotaa edeltävinä vuosina lentokentän kehittämiseksi tehtiin kunnianhimoinen suunnitelma, johon sisältyi pääkiitotien pidentäminen 6 400 metrin pituiseksi, tavararatapihan ja rautatieaseman rakentaminen lentokentän yhteyteen sekä laskupaikka lentoveneille ja vesitasoille. Kiitotietä ei kuitenkaan koskaan pidennetty niin pitkäksi, ja lentoveneiden hiipunut suosio teki laskupaikan tarpeettomaksi. Vuosia myöhemmin lentokentän yhteyteen rakennettiin kuitenkin rautatieaseman, jollaista ei ole Glasgow’n kansainvälinellä lentoasemalla eikä Edinburghin lentoasemalla.


title: Prestwickin lentoasema

text: Nykyään Prestwickin lentoasemaa käyttävät Ison-Britannian laivaston ilmavoimien kolme Sea King -helikopteria, jotka suorittavat SAR ("Search and Rescue", etsintä ja pelastus) -tehtäviä sekä ambulanssilentoja Skotlannin saarille. Vuonna 2009 yksikkö sai ennätykselliset 447 hälytystä, joka oli 20 prosenttia armeijan kyseisenä vuonna suorittamista SAR-tehtävistä.


title: Prestwickin lentoasema

text: Scottish Aviationilla oli Prestwickissä lentokonetehdas vuodesta 1974. Tehtaassa valmistettiin muun muassa Twin Pioneereja sekä myöhemmin Jetstreamejä ja Bulldogeja. Vaikka Scottish Aviationista tuli osa British Aerospacea, lentokoneiden, pääasiassa Jetstreamien, tuotanto Prestwickissä jatkui vuoteen 1998 asti. Tänä aikana Prestwickissä valmistettiin 1 243 lentokonetta.


title: Prestwickin lentoasema

text: Prestwick oli alkuun ainoa lentoasema Skotlannissa, jota Atlantin ylittävät lennot saivat käyttää. Tämä johtui siitä, että lentoaseman sijainnin vuoksi siellä oli sumua huomattavasti harvemmin kuin yhdelläkään toisella lentoasemalla Yhdistyneessä kuningaskunnassa. Nykyisin Prestwick toimii tämän vuoksi usein varakenttänä, kun muita lentoasemia joudutaan sulkemaan sään vuoksi. Näin tapahtui muun muassa talvina 2009–2010 ja 2010–2011, joina Heathrow’n lentoasema jouduttiin sulkemaan väliaikaisesti runsaan lumisateen vuoksi. Tällöin Prestwickille laskeutui jopa mannertenvälisiä lentoja.


title: Prestwickin lentoasema

text: British Airwaysin lopetettua säännölliset lennot Prestwickin lentoasemalle vuonna 1983 se on toisinaan käyttänyt kenttää harjoituslentojen tukikohtana, erityisesti Concorden lentäjille. Concordet kävivätkin aikoinaan Prestwickissä melko säännöllisesti. Prestwickin lentoasemalla koulutetaan vielä nykyäänkin lentäjiä. Yleisimmät konetyypit, joilla tehdään koulutuslentoja, ovat Boeing 737 ja 757 sekä Airbus A320-sarja. Kenttää käyttävät tankkausvälilaskuihin myös sotilaskoneet, kuten KC-10 Extender. Prestwick oli myös Skotlannin ensimmäinen lentoasema, jolla Boeing 787 vieraili.


title: Prestwickin lentoasema

text: Prestwickin lentoasemaa pidetään ainoana paikkana Yhdistyneen kuningaskunnan alueella, jossa Elvis Presley kävi. Häntä kuljettanut Yhdysvaltain maavoimien kuljetuskone teki siellä tankkausvälilaskun vuonna 1960 matkalla Berliinistä Yhdysvaltoihin. Prestwickin lentoasemalle avattiin vuonna 2006 hänen nimeään kantava oleskelutila.


title: Prestwickin lentoasema

text: Everton F.C.:n puheenjohtaja Bill Kenwright kertoi kuitenkin radiohaastattelussa huhtikuussa 2008, että Elvis vietti päivän Yhdistyneessä kuningaskunnassa vuonna 1958, jolloin Tommy Steele esitteli hänelle Lontoota. Steele vahvisti myöhemmin tarinan, mutta kertoi harmittelevansa sitä, että salaisuudeksi tarkoitettu asia oli päässyt vuotamaan julkisuuteen. Prestwickin lentoaseman toimitusjohtaja Mark Rodwell vastasi kuitenkin näihin väitteisiin sanomalla Prestwickin olevan Yhdistyneen kuningaskunnan ainoa paikka, jossa Elvis kävi, kunnes toisin todistetaan.


title: Prestwickin lentoasema

text: Vuonna 1991 Prestwickin lentoaseman omistanut BAA Limited siirsi kaiken Atlantin ylittävän liikenteen Glasgow’n kansainväliselle lentoasemalle ja myi Prestwickin. 1990-luvun alusta sen puoleenväliin Prestwickin matkustajamäärät putosivat rajusti, ja kenttää käyttivät säännöllisesti vain rahti- ja tilauslennot. Lentoaseman tulevaisuus näytti epävarmalta.


title: Prestwickin lentoasema

text: Prestwickin uusi nousu alkoi vuonna 1992, kun kanadalaisyrittäjä Matthew Hudson osti sen. Hudson käynnisti lentokentän rautatieaseman rakennustyöt, jolloin Prestwickistä tuli Skotlannin ainoa lentoasema, jolla on oma rautatieasema. Irlantilainen halpalentoyhtiö Ryanair aloitti lennot Prestwickistä Dubliniin. Vuotta myöhemmin se avasi reitin myös Lontooseen. 1990-luvun loppupuolella halpalentoyhtiöiden nopea kasvu Euroopassa nosti myös Prestwickin lentoaseman matkustajamäärää.


title: Prestwickin lentoasema

text: Hudson myi lentoaseman vuonna 1998 skotlantilaiselle liikenneyhtiö Stagecoach Groupille, joka taas myi sen uusiseelantilaiselle Infratilille vuonna 2001.


title: Prestwickin lentoasema

text: Kukoistavien halpalentojen lisäksi Prestwick oli myös 2000-luvulla tärkeä sotilaskoneiden välitankkauspaikka. Myös rahtiliikenne on lisääntynyt. Suurin osa Skotlannin Boeing 747 -rahtilennoista käyttää juuri Prestwickiä.


title: Prestwickin lentoasema

text: Infratil omisti Prestwickin vuodesta 2001 eteenpäin. Se remontoi terminaalin huhtikuussa 2005, jolloin lentokentän tunnuslauseeksi tuli Glasgow’n murteen sanonta "pure dead brilliant". Osa uudelleenbrändäyksestä oli kiistanalaista, erityisesti lentokentän baarin helmikuussa 2006 käyttöön otettu uusi logo. Siinä oli tajuton, kilttiin pukeutunut mies tyhjän viskipullon kanssa. Vaikka logon vastustajat sanoivat, että se antoi Skotlannista väärän kuvan ulkomaalaisille ja nolostutti paikallisia, lentokentän johtoporras sanoi sen olevan "hauska ja visuaalisesti stimuloiva". Se poistettiin kuitenkin muutama viikko käyttöön ottamisen jälkeen, koska Etelä-Ayrshiren viranomaisten mielestä se vähätteli alkoholin liikakäyttöä. "Pure dead brilliant" -brändäys poistettiin pääterminaalista tammikuussa 2014.


title: Prestwickin lentoasema

text: Airbus A380 vieraili Prestwickissä ensimmäistä kertaa 5. syyskuuta 2009.


title: Prestwickin lentoasema

text: 8. maaliskuuta 2013 Infratil ilmoitti myyvänsä Prestwickin lentoaseman. Kenttää ei ostanut kukaan ennen lokakuuta 2013, jolloin Skotlannin hallitus kertoi aikeistaan ostaa kenttä julkiseen omistukseen. Tappiota tekevä lentoasema siirtyi hallituksen omistukseen 22. lokakuuta yhden punnan hintaan. Kauppa valmistui marraskuun lopussa 2013. Skotlannin varapääministeri Nicola Sturgeon kommentoi, että lentokentän yksityisomistus olisi ollut mieluisampi vaihtoehto, mutta kentän luomien työpaikkojen suojeleminen pakotti hallituksen ottamaan lentokentän haltuunsa.


title: Prestwickin lentoasema

text: Kesäkuussa 2014 Ryanair ilmoitti siirtävänsä osan lennoistaan Glasgow’n kansainväliselle lentoasemalle lokakuuhun 2014 mennessä.


title: FS Amyot d'Inville (F782)

text: Amyot d'Inville (runkonumero F782) oli Ranskan laivaston 1976 palvelukseen otettu D’Estienne d’Orves -luokan korvetti ().


title: FS Amyot d'Inville (F782)

text: Alus tilattiin Lorientin laivastontelakalta. Sen köli laskettiin 1. syyskuuta 1973 ja alus laskettiin vesille 30. marraskuuta 1974. Alus otettiin palvelukseen 13. lokakuuta 1976.


title: FS Amyot d'Inville (F782)

text: Alus poistettiin palveluksesta 1999 ja se myytiin Turkille, joka liitti sen laivastoonsa 25. heinäkuuta 2002 nimellä "TCG Bartin" (runkonumero F-504).


title: Heli Nevanpää

text: Heli Kristiina Nevanpää (s. 3. lokakuuta 1967 Turku) on aktiiviuransa päättänyt suomalainen kilpakävelijä. Hän edusti koko uransa ajan Turun Weikkoja ja hänen valmentajanaan toimi Heikki Nevanpää. Ulkoratojen SM-kisoista Nevanpää saavutti kaikkiaan kuusi mitalia; 5 000 metrin kävelyssä hopeaa vuonna 1988 ja pronssia vuonna 1990, 10 kilometrin kävelyssä hopeaa vuonna 1991 sekä kaksi pronssia vuosina 1988 ja 1990 sekä kultaa 3 x 3 000 metrin kävelyviestissä vuonna 1987. Sisäratojen SM-kisoista hän voitti 3 000 metrin kävelyssä kaksi hopeaa vuosina 1989 ja 1990 sekä kaksi pronssia vuosina 1987 ja 1991. Virallisissa kilpailuissa Nevanpää ei ole esiintynyt vuoden 1995 jälkeen.


title: FS Drogou (F783)

text: Drogou (runkonumero F783) oli Ranskan laivaston 1976 palvelukseen otettu D’Estienne d’Orves -luokan korvetti ().


title: FS Drogou (F783)

text: Alus tilattiin Lorientin laivastontelakalta. Sen köli laskettiin 1. lokakuuta 1973 ja alus laskettiin vesille 30. marraskuuta 1974. Alus otettiin palvelukseen 30. syyskuuta 1976.


title: FS Drogou (F783)

text: Alus poistettiin palveluksesta vuonna 2000 ja se myytiin Turkille, joka liitti sen laivastoonsa 25. heinäkuuta 2002 nimellä "TCG Bodrum" (runkonumero F-501).


title: Duncan II

text: Duncan II (noin 1060-1094) oli Skotlannin kuningas. Hän oli Malcolm III:n poika. Hän vietti nuoruudessaan 15 vuotta panttivankina Englannissa ennen kuin Vilhelm Punainen vapautti hänet vuonna 1087. Duncan syrjäytti setänsä Donald Banen noin 34-vuotiaana. Kuninkaana hän oli käytännössä Englannin vasalli, ja siksi epäsuosittu skotlantilaisten keskuudessa. Hänet surmattiin loppuvuodesta 1094, kun hän oli hallinnut alle puoli vuotta. Donaldin epäillään olleen surmatyön takana.


title: Outland (videopeli)

text: Outland on suomalaisen Housemarquen kehittämä ja Ubisoftin julkaisema tasohyppelypeli, joka julkaistiin alun perin 27. huhtikuuta 2011 Xbox 360:lle Xbox Live Arcaden kautta. Peli on sittemmin julkaistu myös PlayStation 3:lle PlayStation Networkin kautta ja peli on julkaistu Steam-palvelussa Microsoft Windowsille, OS X:lle ja Linuxille.


title: Outland (videopeli)

text: IGN valitsi pelin parhaaksi PlayStation Networkin peliksi vuonna 2011.


title: Andrew Robertson

text: Andrew Robertson (s. 11. maaliskuuta 1994 Glasgow) on skotlantilainen jalkapalloilija, pelipaikaltaan vasen laitapuolustaja. Hän edustaa Englannin Valioliigassa pelaavaa Liverpoolia.


title: Andrew Robertson

text: Robertson siirtyi Hulliin Dundee Unitedista kesällä 2014 2,85 miljoonan punnan siirtosummalla. Hänet oltiin juuri valittu Skotlannin valioliigan kauden parhaaksi nuoreksi pelaajaksi sekä sarjan tähdistökentälliseen.


title: Andrew Robertson

text: Debyyttinsä Skotlannin maajoukkueessa Robertson teki maaliskuussa 2014 Puolaa vastaan.


title: Andrew Robertson

text: Robertson siirtyi kesällä 2017 Englannin valioliigassa pelaavaan Liverpoolin 8 miljoonan punnan siirtosummalla.


title: Kustaa Vaasan kirkko

text: Kustaa Vaasan kirkko () on seurakuntakirkko Tukholman Vasastanin kaupunginosassa Odengatanin ja Karlbergsvägenin väliseen kiilaan jäävässä korttelissa, Odenplan-aukion länsilaidalla.


title: Kustaa Vaasan kirkko

text: Arkkitehti Agi Lindegrenin suunnittelema kirkko rakennettiin vuosina 1898–1906. Se edustaa uusbarokkia ja sen esikuvaksi on mainittu Torinon La Superga -kirkko. Pohjakaava on kreikkalaisen ristin muotoinen. Alttarin ympärillä oleva veistosryhmä Burchard Prechtin vuosina 1725–1731 tekemä; se sijaitsi alun perin Uppsalan tuomiokirkossa, mutta siirrettiin sieltä pois kunnostustöiden yhteydessä 1890. Kupolin kattomaalaukset ovat taidemaalari Vicke Andrénin työtä. Kustaa Vaasan kirkko vihittiin käyttöön 10. kesäkuuta 1906. Seurakunta lohkaistiin Aadolf Fredrikin kirkon seurakunnasta.


title: Kustaa Vaasan kirkko

text: Kirkossa on 1 200 istumapaikkaa. Kupolin torni on 60 metriä korkea.


title: Kustaa Vaasan kirkko

text: Kustaa Vaasan kirkon yhteyteen rakennettiin 1923–1924 Ruotsin ensimmäinen kolumbaario, jonka ovat suunnitelleet Gustaf Lindgren ja Gustaf Sällström.


title: FS Quartier-Maître Anquetil (F786)

text: Quartier-Maître Anquetil (runkonumero F786) oli Ranskan laivaston vuonna 1978 palvelukseen otettu D’Estienne d’Orves -luokan korvetti ().


title: FS Quartier-Maître Anquetil (F786)

text: Alus tilattiin Lorientin laivastontelakalta. Sen köli laskettiin 1. elokuuta 1975, ja alus laskettiin vesille 7. elokuuta 1976. Alus otettiin palvelukseen 4. helmikuuta 1978.


title: FS Quartier-Maître Anquetil (F786)

text: Alus poistettiin palveluksesta 2000 ja se myytiin Turkille, joka liitti sen laivastoonsa 25. heinäkuuta 2002 nimellä "TCG Bandirma" (runkonumero F-502).


title: FS Commandant de Pimodan (F787)

text: Commandant de Pimodan (runkonumero F787) oli Ranskan laivaston 1978 palvelukseen otettu D’Estienne d’Orves -luokan korvetti ().


title: FS Commandant de Pimodan (F787)

text: Alus tilattiin Lorientin laivastontelakalta. Sen köli laskettiin 1. syyskuuta 1975 ja alus laskettiin vesille 7. elokuuta 1976. Alus otettiin palvelukseen 20. toukokuuta 1978.


title: FS Commandant de Pimodan (F787)

text: Alus poistettiin palveluksesta 2000 ja se myytiin Turkille, joka liitti sen laivastoonsa 25. heinäkuuta 2001 nimellä "TCG Bozcaada" (runkonumero F-500).


title: FS Second-Maître Le Bihan (F788)

text: Second-Maître Le Bihan (runkonumero F788) oli Ranskan laivaston 1979 palvelukseen otettu D’Estienne d’Orves -luokan korvetti ().


title: FS Second-Maître Le Bihan (F788)

text: Alus tilattiin Lorientin laivastontelakalta. Sen köli laskettiin 1. marraskuuta 1976 ja alus laskettiin vesille 13. elokuuta 1977. Alus otettiin palvelukseen 7. heinäkuuta 1979.


title: FS Second-Maître Le Bihan (F788)

text: Alus poistettiin palveluksesta 2002 ja se myytiin Turkille, joka liitti sen laivastoonsa 24. heinäkuuta 2003 nimellä "TCG Bafra" (runkonumero F-505).


title: Alan Irvine

text: James Alan Irvine (s. 12. heinäkuuta 1958 Glasgow) on skotlantilainen jalkapallovalmentaja ja entinen jalkapalloilija.


title: Alan Irvine

text: Omalla peliurallaan Irvine edusti vuosien 1977–1992 välillä viittä eri seuraa Skotlannissa ja Englannissa. Hänen pelipaikkansa oli oikea laituri.


title: Alan Irvine

text: Evertonin akatemiajohtajana kolmen vuoden ajan toimineen Irvinen nimitys West Bromwichin päävalmentajaksi oli suuri yllätys, ja seuran kannattajat olivat vahvasti pettyneitä päätökseen. Irvinen alaisuudessa West Bromwich pelasi heikosti ja voitti syyskaudella 2014/15 vain neljä 19 Valioliiga-ottelusta. Lopulta Irvine sai joulukuun lopussa 2014 potkut, kun West Brom oli vajonnut liigassa sijalle 16.


title: Leibnizin lause

text:
Leibnizin lause on geometriassa kolmiota koskeva tulos, joka kuuluu seuraavasti: Olkoon G kolmion ABC keskijanojen leikkauspiste. Tällöin jokaiselle pisteelle M on voimassa formula_1
Myös seuraava tulos tunnetaan Leibnizin lauseena: Jos kolmion sivujen pituudet ovat formula_2 ja formula_3, ympäri piirretyn ympyrän keskipiste formula_4, kolmion mediaanien leikkauspiste formula_5 ja kolmion ympäri piirretyn ympyrän säde formula_6, niin formula_7. Lause voidaan todistaa Stewartin lauseen avulla.


title: Margaret (Skotlanti)

text: Margaret (9. huhtikuuta 1283 - 26. syyskuuta 1290) oli Skotlannin kuningatar, joka tunnettiin "Norjan neitona". Hänen äitinsä, myös nimeltään Margaret, oli Norjan kuninkaan Eerik II:n vaimo. Hän kuoli tyttärensä synnytyksessä. Margaretin isoisä oli Skotlannin kuningas Aleksanteri III.


title: Margaret (Skotlanti)

text: Margaret oli isoisänsä kuollessa kolmivuotias, ja parlamentti nimesi hänelle kuusi holhoojaa, jotka hoitivat käytännön hallintotoimet. Vuonna 1290 skotit päättivät että hän menisi naimisiin Englannin prinssin kanssa. Kahdeksanvuotias neito nousi laivaan. Hän sairastui matkalla, laiva pysähtyi Orkney-saarille jossa Margaret kuoli piispan käsivarsille.


title: Kanelihappo

text: Kanelihappo (CHO) on tyydyttymättömiin aromaattisiin karboksyylihappoihin kuuluva orgaaninen yhdiste. Yhdistettä voidaan käyttää säilöntäaineena, orgaanisissa synteeseissä sekä polymeeriteollisuudessa. Kanelihaposta tunnetaan cis- ja trans-isomeeriset muodot. Kanelihapon suolat ja esterit ovat kinnamaatteja (joskus myös "sinnamaatteja").


title: Kanelihappo

text: Kanelihappoa esiintyy lukuisissa kasveissa. Tällaisia ovat esimerkiksi kaneli, kassiakaneli, kokapensas, eräiden sitruksien hedelmien kuoret ja lehdet sekä stroax-, peru- ja tolubalsamit. Lisäksi monet kasvit sisältävät aromaattisissa öljyissään kanelihapon estereitä eli kinnamaatteja. Kanelihappoa muodostuu kasveissa osana fenyylipropanoidireittiä. Kanelihappoa muodostuu fenyylialaniinista fenyylialaniiniammoniakkilyaasin katalysoimana. Kanelihaposta kasvit muokkaavat edelleen esimerkiksi p-kumaarihappoa kanelihappo-4-hydroksylaasin katalysoimana.


title: Kanelihappo

text: Huoneenlämmössä kanelihappo on valkoista kiteistä ainetta. Yhdiste ei juurikaan liukene veteen, mutta liukenee paremmin orgaanisiin liuottimiin kuten alkoholeihin, asetoniin, dietyylieetteriin ja bentseeniin. Yhdiste on muiden karboksyylihappojen tavoin heikko happo. Kanelihappolla esiintyy cis-trans-isomeriaa, ja muodoista pysyvin on trans- eli E-isomeeri. Trans-isomeeri voidaan muuttaa cis-kanelihapoksi säteilyttämällä UV-säteilyllä. Kanelihapon reaktiot ovat tyypillisiä orgaanisille karboksyylihapoille, ja se reagoi helposti alkoholien kanssa estereiksi. Muita tyypillisiä reaktiota ovat kaksoissidoksen hapetus epoksidiksi tai kaksoissidosten tai aromaattisen renkaan pelkistys vedyn ja metallikatalyytin avulla 3-fenyylipropaanihapoksi tai 3-sykloheksaanipropaanihapoksi. Kuumennettaessa kanelihappoa emäksisissä olosuhteissa se dekarboksyloituu, ja muodostuu styreeniä.


title: Kanelihappo

text: Tyypillisin tapa valmistaa kanelihappoa teollisesti on niin kutsuttu Perkin-reaktio, jossa bentsaldehydi kondensoituu etikkahappoanhydridin kanssa natriummetoksidin, natriumasetaatin, kaliumasetaatin tai amiinin toimiessa emäksenä 180–190 °C:n lämpötilassa.


title: Kanelihappo

text: Muita yhdisteen synteesitapoja ovat bentsaalikloridin reaktio alkalimetalliasetaattien kanssa emästen kuten pyridiinin läsnä ollessa, kanelialdehydin hapetus hapen avulla jalometallikatalyytin läsnä ollessa, bentsylideeniasetonin hapetus natriumhypokloriitilla tai bentsaldehydin ja malonihapon välinen Knoevenagel-kondensaatio.


title: Kanelihappo

text: Kanelihappoa voidaan käyttää desinfiointi- ja säilöntäaineena. Lisäksi siitä valmistetaan estereitä, joita käytetään hajusteissa ja muiden kemikaalien kuten lääkkeiden ja rikkaruohomyrkkyjen valmistuksessa. Kanelihappo on myös fenyylialaniinin bioteknillisen valmistuksen lähtöaine, ja sitä käytetään lisäaineena metallurgiassa päällystettäessä muita metalleja sinkillä, polyvinyylikloridin stabilisaattorina ja ristisitojana polytereftalaatti-, polyuretaani- ja polyesteripolymeereissä.


title: Nicolas Froment

text: Nicolas Froment (n. 1435 Uzès – n. 1483 Avignon) oli ranskalainen taidemaalari. Froment toi flaamilaisen naturalismin Ranskan taiteeseen. Hän perusti yhdessä Enguerrand Charontonin kanssa taidekoulun Ranskan Avignoniin noin 1450. Heidän ja muiden samaan provencelaiseen taiteilijaryhmään kuuluneiden taiteilijoiden työt olivat aikanaan kysyttyjä, mutta heidät unohdettiin myöhemmin.